\NormalFont\ShortTitle{Yowɛli}

{\MT YOWƐLI

\par }{\MTB TA KITABU

\par }{\IMT Kitabu faamucogo

\par }{\IP Cira Yowɛli tun bɛ Zuda mara ra, Zeruzalɛmu dugu kɛrɛ fɛ.

\par }{\IP Ala ta mɔgɔw ta kojuguw kosɔn, Ala ka cira Yowɛli ci ka taga a fɔ o ye ko ale ta kiti bɛna ben o kan. A bɛna cɛnrifɛn suguya caman ci ka na o kama, ka na o ta simanw bɛɛ halaki, ka kɔngɔ ben o kan. O tɔnw kɛra i n’a fɔ Ala ta kɛrɛkɛdenw. O ra Ala ta mɔgɔw ka kan ka nimisa ka o ta kojuguw dabla. Ni o kɛra, Ala bɛna yafa o ma, ka o ta simanw ɲa tuun.

\par }{\IP Nin kitabu kɔnɔ, Ala ta kiti wagati bɛ wele fana ko Matigi Ala ta lon. O le kɛra kitabu kunba yɛrɛ ye.

\par }{\IP Cira k’a fɔ fana ko lon dɔ bɛna se, Ala bɛna a nin lajigi a ta mɔgɔw kan, k’a ta sebagaya di o ma (3.1-5).

\par }{\IOT Kitabu kɔnɔkow

\par }{\IO Ala bɛ tɔnw bla ka na jamana kama
{\IOR{(1)}}

\par }{\IO Ala b’a fɛ a ta mɔgɔw ye nimisa ka kojugu dabla
{\IOR{(2)}}

\par }{\IO Ala bɛna koɲuman kɛ a ta mɔgɔw ye tuun
{\IOR{(3)}}

\par }{\IO Ala bɛna siya tɔw fana ta kojugu hakɛ bɔ o ra
{\IOR{(4)}}

\par }{\IB \par }


\ChapOne{1}{\SH Ala ka cɛnri lase a ta mɔgɔw ma
\par }
{\PP \VerseOne{1}Matigi Ala k’a ta kuma min lase Petuwɛli dencɛ Yowɛli ma, o le ye nin ye. A ko:


\par }{\Q \VS{2}Aw cɛkɔrɔbaw, aw ye nin lamɛn!

\par }{\Q Aw jamana mɔgɔw, aw bɛɛ ye aw toro malɔ!

\par }{\Q Yala nin ɲɔgɔn kɛra aw ta wagati ra wa,

\par }{\Q walama a kɛra aw bɛmaw ta wagati ra wa?


\par }{\Q \VS{3}Aw ye nin lakari aw dencɛw ye,

\par }{\Q aw dencɛw fana y’a lakari o dencɛw ye,

\par }{\Q olugu fana y’a lakari o ta durujaw ye.


\par }{\Q \VS{4}Situmuw ka siman tɔ min to, ɲɔdomutɔnw ka o domu.

\par }{\Q Ɲɔdomutɔnw k’a tɔ min to, tɔnbaw ka o domu.

\par }{\Q Tɔnbaw k’a tɔ min to, tumuwulenninw ka o domu. 

\par }{\Q \VS{5}Aw dɔrɔtɔw, aw ye kunu sunɔgɔ ra ka kasi!

\par }{\Q Aw duvɛnminbagaw bɛɛ, aw ye maɲumankokanw fɔ!

\par }{\Q Aw ye maɲumankokanw fɔ duvɛnkura kosɔn,

\par }{\Q sabu duvɛnji tigɛra ka bɔ aw da ra!


\par }{\BB \par }
{\Q \VS{6}Siya dɔ benna ne ta jamana kan;

\par }{\Q o baraka ka bon, o tɛ se ka jate ka o da lɔn.

\par }{\Q O ɲinw bɛ i ko jara ɲinw,

\par }{\Q o dagbagaw bɛ i ko jaramuso dagbagaw.


\par }{\Q \VS{7}O ka ne ta rɛzɛnforo cɛn,

\par }{\Q o ka ne ta torosunw karikari;

\par }{\Q o k’a faraw bɛɛ bɔ k’a bɔn dugu ma.

\par }{\Q A yiriborow jajara.


\par }{\BB \par }
{\Q \VS{8}Aw ye kasi i ko sunguru min ka bɔrɔfaniw don,

\par }{\Q k’a maminacɛ su kasi.


\par }{\Q \VS{9}Siman sarakaw* ni rɛzɛnji sarakaw* dablara

\par }{\Q Matigi Ala ta so kɔnɔ.

\par }{\Q Sarakalasebaga minw bɛ Matigi Ala ta baara kɛ

\par }{\Q olugu bɛ maɲumankokanw fɔra.


\par }{\Q \VS{10}Forow cɛnna;

\par }{\Q dugukolo lakolon tora, sabu o ka simanw cɛn;

\par }{\Q rɛzɛnjikura banna,

\par }{\Q turu fana jara pewu.


\par }{\BB \par }
{\Q \VS{11}Aw sɛnɛkɛbagaw, aw jigi tigɛra!

\par }{\Q Aw rɛzɛnsɛnɛbagaw, aw ye maɲumankokanw fɔ!

\par }{\Q Sabu alikama* ni ɔrize cɛnna;

\par }{\Q forow ta simanw bɛɛ halakira.


\par }{\Q \VS{12}Rɛzɛnsunw jara,

\par }{\Q torosunw fɔsɔnfɔsɔnna.

\par }{\Q Gerenadisunw o, tamarosunw o, pɔmusunw o,

\par }{\Q forow ta yiriw bɛɛ le jajara.

\par }{\Q Adamadenw ta ɲagari bɛɛ banna pewu!


\par }{\SH Ala ta mɔgɔw ka kan ka nimisa
\par }
{\Q \VS{13}Aw sarakalasebagaw, aw ye bɔrɔfaniw don, ka maɲumankokanw fɔ!

\par }{\Q Aw minw bɛ sarakaw bɔ sarakajɛnifɛn* kan, aw ye kasi!

\par }{\Q Aw minw bɛ ne ta Ala ta baarakɛbagaw ye, aw ye su bɛɛ kɛ ni bɔrɔfaniw ye aw yɛrɛ ra,

\par }{\Q sabu siman sarakaw* ni rɛzɛnji sarakaw* dɛsɛra aw ta Ala ta batoso kɔnɔ.


\par }{\Q \VS{14}Aw ye lon dɔ bla ka sun don,

\par }{\Q ka jamalajɛnba kɛ ka Ala bato.

\par }{\Q Aw ye cɛkɔrɔbaw lajɛn,

\par }{\Q ani jamana mɔgɔw bɛɛ,

\par }{\Q o ye na Matigi Ala, aw ta Ala ta batoso kɔnɔ;

\par }{\Q aw ye Matigi Ala wele ko a ye aw dɛmɛ.


\par }{\SH Ala ka siman dɛsɛ jamana kɔnɔ
\par }
{\Q \VS{15}E, lonjugu le ye nin ye dɛ!

\par }{\Q Matigi Ala ta lon surunyara;

\par }{\Q Sebɛɛtigi Ala ta cɛnrilonba,

\par }{\Q o lon le bɛ nana yi.


\par }{\Q \VS{16}Yala a ma domuni dɛsɛ jamana kɔnɔ an yɛrɛ ɲa na wa?

\par }{\Q Ɲagari ni jusudiya ma ban an ta Ala ta batoso kɔnɔ wa?


\par }{\Q \VS{17}Siman danninw torira dugukolo jukɔrɔ;

\par }{\Q bondow lakolon lo,

\par }{\Q simanmarayɔrɔw benbenna,

\par }{\Q alikama* tɛ yera tuun!


\par }{\Q \VS{18}E! Aw ye bɛganw sɛgɛnin ŋunatɔ flɛ!

\par }{\Q Misikuruw bɛ yaalara o yɛrɛ ma,

\par }{\Q sabu domunikɛyɔrɔ tɛ o fɛ tuun.

\par }{\Q Hali sagaw ni baw, olugu bɛɛ sɛgɛra.


\par }{\BB \par }
{\Q \VS{19}E, Matigi Ala, ne bɛ kulera ele le nɔ fɛ,

\par }{\Q sabu tasuma ka bɛganw ta domunikɛyɔrɔw bɛɛ jɛni kongo kɔnɔ;

\par }{\Q tasumamana ka forow ta yiriw bɛɛ jɛnijɛni.


\par }{\Q \VS{20}Kongosogow fana bɛ kasira ele le nɔ fɛ,

\par }{\Q sabu kɔjiw bɛɛ jara;

\par }{\Q tasuma ka o ta domunikɛyɔrɔw jɛni kongo kɔnɔ.




\par }\Chap{2}{\SH Matigi Ala ta lonba surunyara
\par }
{\Q \VerseOne{1}Aw ye buru fiyɛ Siyɔn dugu kɔnɔ!

\par }{\Q Aw ye mankanba ci ne ta kuru saninman kan!

\par }{\Q Jamana mɔgɔw bɛɛ ye yɛrɛyɛrɛ,

\par }{\Q sabu Matigi Ala ta lon bɛ nana; a surunyara ka ban!


\par }{\Q \VS{2}O lon na, dibi bɛna don, ka yɔrɔ bɛɛ fin;

\par }{\Q o lon na sankabaw bɛna caya, ka yɔrɔ bɛɛ kɛ dibikuruba ye!

\par }{\Q Kɛrɛkɛden barakaman caman bɛ nana yi!

\par }{\Q O natɔ bɛ i ko dibi le donna ka kuruw datugu.

\par }{\Q A ɲɔgɔn ma deri ka ye ban,

\par }{\Q a ɲɔgɔn fana tɛna ye tuun duruja nataw si ra!


\par }{\BB \par }
{\Q \VS{3}O bɛ cɛnri kɛ o yɛrɛ ɲa fɛ ka taga i ko tasuma farimanba;

\par }{\Q o bɛ halakiri kɛ o yɛrɛ kɔ fɛ ka taga i ko tasumamana.

\par }{\Q Sani o ye na, jamana min tun cɛ ka ɲi i ko Edɛni ta yirituɲuman,

\par }{\Q o le kɛra kongokolonba ye o tɛmɛnin kɔ.

\par }{\Q Mɔgɔ si tɛ bɔsi o boro!


\par }{\Q \VS{4}O cogoya bɛ i ko sow cogoya,

\par }{\Q o bɛ girin i ko kɛrɛkɛsow.


\par }{\Q \VS{5}O mankan bɛ bɔra i ko sowotoro minw bɛ panpanna kuruw kuncɛ ma.

\par }{\Q O mankan bɛ bɔra i ko tasuma le bɛ binjalan jɛnina.

\par }{\Q O bɛ i ko kɛrɛkɛjama barakaman min labɛnna ka na lɔ kɛrɛ kama.


\par }{\Q \VS{6}Mɔgɔw bɛ yɛrɛyɛrɛra o ɲa,

\par }{\Q mɔgɔw bɛɛ ɲada yɛlɛmana.


\par }{\Q \VS{7}O bɛ girin i ko kɛrɛkɛcɛfariw,

\par }{\Q o bɛ pan kogow kunna i ko kɛrɛkɛdenw.

\par }{\Q Bɛɛ bɛ taga a ta sira fɛ,

\par }{\Q bɛɛ bɛ to a ta sira kan.


\par }{\Q \VS{8}O si tɛ ɲɔgɔn ɲɔniɲɔni,

\par }{\Q bɛɛ bɛ teren ka taga a ta sira le fɛ.

\par }{\Q O bɛ girin ka don maramafɛnw cɛ ra;

\par }{\Q foyi tɛ o lalɔ.


\par }{\Q \VS{9}O bɛ girin ka la dugu kan,

\par }{\Q o bɛ bori dugu laminikogo kunna,

\par }{\Q o bɛ pan ka don bonw kɔnɔ,

\par }{\Q o bɛ don bonw finɛtiriw fɛ i ko sonw.


\par }{\Q \VS{10}Dugukolo bɛ yuguyugu o ɲa,

\par }{\Q sankolo bɛ yɛrɛyɛrɛ,

\par }{\Q tere ni karo bɛ kɛ dibi ye,

\par }{\Q lolow ta yeelen bɛ tunu.


\par }{\Q \VS{11}Matigi Ala b’a kan bɔ a ta kɛrɛkɛjama ɲa fɛ;

\par }{\Q a ta kɛrɛkɛjama ka bon.

\par }{\Q A ka o mɔgɔ minw ci, o baraka ka bon.

\par }{\Q Matigi Ala ta lon ye lonba le ye,

\par }{\Q siranyalonba lo.

\par }{\Q Jɔn le bɛna se ka lɔ ka o lon kɔnɔ?


\par }{\SH Ala b’a fɛ a ta mɔgɔw ye nimisa
\par }
{\Q \VS{12}«Ayiwa, hali bi aw ye sekɔ ka na ne fɛ ni aw jusukun bɛɛ ye;

\par }{\Q aw ye sun don, ka kasi, ka aw ɲanasisi.

\par }{\Q Matigi Ala ko ten!


\par }{\Q \VS{13}Sani aw ye aw ta faniw faran, aw ye aw jusukunw le faran!»

\par }{\Q Aw ye sekɔ ka na Matigi Ala, aw ta Ala fɛ,

\par }{\Q sabu a bɛ makari, a bɛ hina,

\par }{\Q a tɛ dimi joona,

\par }{\Q a ta ɲumanya fana ka bon.

\par }{\Q A tun b’a fɛ ka kojugu min lase aw ma, a bɛna sɔn ka o dabla.


\par }{\Q \VS{14}Jɔn k’a lɔn ni a tɛna sekɔ aw ma,

\par }{\Q ani a tun b’a fɛ ka kojugu min kɛ aw ra ka o dabla,

\par }{\Q ka baraka don aw ra,

\par }{\Q janko aw ye siman sarakaw* ani rɛzɛnji sarakaw* bɔ Matigi Ala, aw ta Ala ye tuun?


\par }{\Q \VS{15}Aw ye buru fiyɛ Siyɔn dugu kɔnɔ!

\par }{\Q Aw ye lon dɔ bla ka sun don,

\par }{\Q ka jamalajɛnba kɛ ka Ala bato.


\par }{\Q \VS{16}Aw ye mɔgɔw lajɛn,

\par }{\Q aw ye jama lajɛn Matigi Ala tɔgɔ ra.

\par }{\Q Aw ye cɛkɔrɔbaw lajɛn,

\par }{\Q aw ye denmisɛnw lajɛn;

\par }{\Q aw ye hali sinmindenw lajɛn.

\par }{\Q Kɔɲɔcɛ ye bɔ a sibon kɔnɔ ka na!

\par }{\Q Kɔɲɔmuso ye bɔ a ta kɔɲɔbon kɔnɔ ka na!


\par }{\Q \VS{17}Sarakalasebaga minw bɛ Matigi Ala ta baara ra,

\par }{\Q olugu ye to Alabatoso bolon ni sarakajɛnifɛn* cɛ, ka kasi.

\par }{\Q O y’a fɔ ko:

\par }{\Q «E, Matigi Ala, i ta mɔgɔw bɔsi!

\par }{\Q I kana a to i ta mɔgɔw ye kɛ lɔgɔbɔrifɛn ye, k’a to siya tɔw ye o tɔgɔ don o ta zanaw ra.

\par }{\Q I kana a to mɔgɔw y’a fɔ an ma ko: ‹O ta Ala bɛ min dɛ?› »


\par }{\SH Ala ka layiri min ta a ta mɔgɔw ye
\par }
{\Q \VS{18}Matigi Ala ta jamana kanuya bonyara a jusu ra fɔ ka tɛmɛ;

\par }{\Q a ta mɔgɔw maɲuman k’a sɔrɔ.


\par }{\Q \VS{19}Matigi Ala k’a ta mɔgɔw jaabi k’a fɔ o ye ko:

\par }{\Q «A flɛ, ne bɛna siman ni rɛzɛnjikura ni turu di aw ma,

\par }{\Q fɔ ka aw wasa.

\par }{\Q Ne tɛna a to siya tɔw ye aw mafiyɛnya tuun.


\par }{\Q \VS{20}Aw jugu minw bɛ nana ka bɔ sahiliyanfan na, ne bɛna olugu mabɔ aw ra.

\par }{\Q Ne bɛna o gbɛn ka taga jamana jintan, ani jamana lakolon dɔ ra.

\par }{\Q Ne bɛna o ta kɛrɛkɛjama ɲafɛmɔgɔw ben terebɔyanfan kɔgɔji\FTNT{*}{{\FR 2:20 }{\FR{2.20
}}{\FT{Terebɔyanfan kɔgɔji, o ye Kɔgɔji sanin ye.}}} ra,

\par }{\Q k’a kɔfɛmɔgɔw ben terebenyanfan kɔgɔji\FTNT{†}{{\FR 2:20 }{\FR{2.20
}}{\FT{Terebenyanfan kɔgɔji, o ye Kɔgɔjiba ye.}}} ra.

\par }{\Q O bɛna tori fɔ ka o kasa bɔ

\par }{\Q k’a yɛrɛgɛ fan bɛɛ ra,

\par }{\Q sabu o ka kojugu camanba le kɛ.


\par }{\BB \par }
{\Q \VS{21}«Ne ta jamana mɔgɔw, aw kana siran!

\par }{\Q Aw ye ɲagari ka ninsɔndiya,

\par }{\Q sabu Matigi Ala ka kobaw kɛ.


\par }{\Q \VS{22}Kongosogow, aw kana siran,

\par }{\Q sabu kongokolon binɲimiyɔrɔw ta binw bɛ nugura tuun.

\par }{\Q Yiriw bɛ denna tuun,

\par }{\Q torosunw ni rɛzɛnsunw bɛ den caman kɛra.


\par }{\Q \VS{23}Aw Siyɔn dugumɔgɔw,

\par }{\Q aw ye ɲagari, ka ninsɔndiya Matigi Ala, aw ta Ala kosɔn,

\par }{\Q sabu a ka sanji fɔlɔ di aw ma a cogo ra;

\par }{\Q a ka sanji caman di aw ma.

\par }{\Q A ka sanji fɔlɔ ni sanji laban di aw ma

\par }{\Q i n’a fɔ a tun b’a kɛ cogo min na fɔlɔfɔlɔ.


\par }{\Q \VS{24}Simangbasiyɔrɔw bɛna fa siman na,

\par }{\Q minanw bɛna fa rɛzɛnjikura ni turu ra.


\par }{\Q \VS{25}Ne tun ka ne ta kɛrɛkɛjamaba min ci aw kama,

\par }{\Q minw ye ɲɔdomutɔnw, ani tɔnbaw, ani tumuwulenninw, ani situmuw ye,

\par }{\Q olugu tun ka san minw ta simanw domu,

\par }{\Q ne bɛna o simanw bɛɛ kɔsegi aw ma.


\par }{\Q \VS{26}Aw bɛna domuni kɛ fɔ ka fa.

\par }{\Q Aw bɛna Matigi Ala, aw ta Ala tɔgɔ tando,

\par }{\Q ale min ka kobaw kɛ aw ye.

\par }{\Q Ne ta mɔgɔw tɛna maroya tuun fiyewu!


\par }{\Q \VS{27}Aw bɛna a lɔn ko ne Ala, ko ne bɛ Izirayɛlimɔgɔw cɛ ra;

\par }{\Q ko ne le ye Matigi Ala, aw ta Ala ye,

\par }{\Q ko Ala wɛrɛ tɛ yi ni ne tɛ.

\par }{\Q Ne ta mɔgɔw tɛna maroya tuun fiyewu!»




\par }\Chap{3}{\SH Ala bɛna a Nin lajigi a ta mɔgɔw kan
\par }
{\Q \VerseOne{1}«O kow kɔ fɛ, ne bɛna ne Nin* lajigi adamadenw bɛɛ kan.

\par }{\Q Aw dencɛw, ani aw denmusow bɛna kuma sɔrɔ Ala fɛ k’a lase mɔgɔw ma;

\par }{\Q aw ta cɛkɔrɔbaw bɛna Ala ta kow ye siko ra,

\par }{\Q Ala bɛna a ta kow yira aw ta kanbelenw ra.


\par }{\BB \par }
{\Q \VS{2}«O lonw na, ne bɛna ne Nin* lajigi

\par }{\Q hali jɔncɛw, ani jɔnmusow bɛɛ kan.


\par }{\Q \VS{3}Ne bɛna kabakofɛn dɔw yira sankolo ra, ani dugukolo kan,

\par }{\Q jori, tasuma, ani bugun sisimanw;


\par }{\Q \VS{4}Tere bɛna kɛ dibi ye,

\par }{\Q karo bɛna wulen i ko jori.

\par }{\Q O bɛɛ le kɔ fɛ Matigi Ala ta lon bɛna se,

\par }{\Q lonba ani siranyalonba.»


\par }{\Q \VS{5}O wagati ra ni mɔgɔ o mɔgɔ ka Matigi Ala tɔgɔ wele, o tigi bɛ kisi;

\par }{\Q sabu Siyɔn kuru* kan, ani Zeruzalɛmu, Matigi Ala bɛna mɔgɔ dɔw bɔsi,

\par }{\Q i n’a fɔ Matigi Ala k’a fɔ cogo min na.

\par }{\Q Matigi Ala bɛna mɔgɔ minw wele, olugu le bɛna kɛ o mɔgɔ kisininw ye.




\par }\Chap{4}{\SH Siyaw ta kiti
\par }
{\PP \VerseOne{1}«A flɛ, o lonw na, o wagatiw ra,

\par }{\Q ni ne nana Zuda ni Zeruzalɛmu ta mɔgɔ minaninw lana o sigiyɔrɔkɔrɔ ra,


\par }{\Q \VS{2}ne bɛna siyaw bɛɛ lajɛn,

\par }{\Q ka jigi ni o ye Yosafati\FTNT{*}{{\FR 4:2 }{\FR{4.2
}}{\FT{Yosafati kɔrɔ ye ko: Matigi Ala bɛ kiti tigɛ.}}} ta dingakɔnɔyɔrɔ ra.

\par }{\Q Ne bɛna o wele kiti ra o yɔrɔ le ra

\par }{\Q ne ta mɔgɔw kosɔn, ne ta jamanamɔgɔw, Izirayɛli kosɔn,

\par }{\Q o ka minw janjan ka taga jamanaw bɛɛ ra;

\par }{\Q ne bɛna o wele kiti ra ne ta jamana kosɔn,

\par }{\Q o ka ne ta jamana min tarantaran ɲɔgɔn cɛ.


\par }{\BB \par }
{\Q \VS{3}«O ka ne ta mɔgɔw tarantaran ɲɔgɔn cɛ, ni min ka bɛn min ma, o bɛ o ta.

\par }{\Q O ka cɛdenninw di, ka o wari don jatɔmusow ra,

\par }{\Q ka musodenninw fiyeere ka o wari don duvɛn na, ka o min.


\par }{\BB \par }
{\Q \VS{4}«Ayiwa, aw Tirikaw, ani aw Sidɔnkaw, ani aw Filisikaw ta maraw bɛɛ,

\par }{\Q aw b’a fɛ ka mun le kɛ ne ra?

\par }{\Q Yala aw b’a fɛ ka aw yɛrɛ dimibɔ ne ra le wa?

\par }{\Q Ni aw b’a fɛ ka aw yɛrɛ dimibɔ ne ra,

\par }{\Q ne bɛna aw ta kɛwalejuguw ben aw yɛrɛ le kan yɔrɔnin kelen na sisan.


\par }{\Q \VS{5}Aw ka ne ta wari ni ne ta sanin ta;

\par }{\Q ne ta fɛnɲuman dawulamanw, aw ka o ta ka taga ni o ye aw ta jow ta batosow kɔnɔ.


\par }{\Q \VS{6}Zuda mara mɔgɔw, ani Zeruzalɛmu mɔgɔw kɔni, aw ka olugu fiyeere Gɛrɛkiw ma,

\par }{\Q janko ka o yɔrɔ janya o ta jamana ra.


\par }{\Q \VS{7}A flɛ, aw tun ka o fiyeere ka o lataga yɔrɔ minw na,

\par }{\Q ne bɛna o wuri ka o lasekɔ ka bɔ o yɔrɔw ra, ka aw ta kɛwalejuguw ben aw yɛrɛ kan.


\par }{\Q \VS{8}Ne bɛna aw dencɛw ni aw denmusow fiyeere Zuda mara mɔgɔw ma;

\par }{\Q o bɛna o fiyeere Sabekaw ma, minw ta jamana bɛ fɔ yɔrɔjan.

\par }{\Q Matigi Ala ko ten.»


\par }{\BB \par }
{\Q \VS{9}Aw ye nin kuma fɔ siyaw ye,

\par }{\Q ko: «Aw ye kɛrɛ labɛn!

\par }{\Q Aw ye aw ta kɛrɛkɛcɛw lakunu!

\par }{\Q Kɛrɛkɛcɛw bɛɛ ye na, ka na ben o juguw kan.


\par }{\Q \VS{10}Aw ye aw ta sɛnɛkɛdabaw gbasi k’a kɛ kɛrɛkɛmuruw ye,

\par }{\Q ka aw ta wɔrɔsɔw yɛlɛma ka o kɛ tamanw ye.

\par }{\Q Cɛ bɛɛ ra siranbagatɔ y’a fɔ ko: ‹Ne ye cɛfari le ye!›


\par }{\Q \VS{11}Aw ye teliya ka na!

\par }{\Q Yɔrɔ bɛɛ ta siyaw ye na lajɛn nin yɔrɔ ra.»

\par }{\Q E, Matigi Ala, ele ye i ta kɛrɛkɛcɛw lajigi.


\par }{\Q \VS{12}«Siyaw bɛɛ ye wuri ka na Yosafati ta dingakɔnɔyɔrɔ ra!

\par }{\Q Ne bɛna sigi o yɔrɔ le ra

\par }{\Q ka siyaw bɛɛ ta kiti tigɛ,

\par }{\Q siya minw bɛɛ ka aw lamini.


\par }{\BB \par }
{\Q \VS{13}«Aw ye wɔrɔsɔ ta,

\par }{\Q sabu siman sera tigɛri ma!

\par }{\Q Aw ye na rɛzɛn cɔngɔ ni aw sen ye, k’a ji bɔ,

\par }{\Q sabu rɛzɛncɔngɔyɔrɔ fara rɛzɛn na,

\par }{\Q minan fara fɔ ka bɔn.

\par }{\Q Can ra, o ta juguya warara.»


\par }{\BB \par }
{\Q \VS{14}Jamaba, jamakuruba,

\par }{\Q o le bɛ kititigɛkɛnɛ kan;

\par }{\Q sabu Matigi Ala ta lon surunyara

\par }{\Q kititigɛkɛnɛ kan.


\par }{\Q \VS{15}Tere ni karo kɛra dibi ye,

\par }{\Q lolow ta yeelen dogora.


\par }{\Q \VS{16}Matigi Ala pɛrɛnkan bɔra Siyɔn, i ko waraba mankan;

\par }{\Q a kan bɔra Zeruzalɛmu minkɛ, sankolo ni dugukolo yɛrɛyɛrɛra.

\par }{\Q Nka Matigi Ala le ye a ta mɔgɔw tangabaga ye,

\par }{\Q ale le ye Izirayɛlimɔgɔw dogoyɔrɔ ye.


\par }{\Q \VS{17}«O le ra, aw bɛna a lɔn ko ne Matigi Ala, aw ta Ala,

\par }{\Q ko ne siginin bɛ Siyɔn, ne ta kuru saninman kan.

\par }{\Q Ne bɛna Zeruzalɛmu saninya;

\par }{\Q siya gbansan wɛrɛ si tɛna don a kɔnɔ tuun fiyewu.»


\par }{\SH Ala ta mɔgɔw ta hɛra wagati
\par }
{\Q \VS{18}«O lonw na kɔni, rɛzɛnjikura bɛna woyo ka bɔ kuruw kunna,

\par }{\Q nɔnɔ bɛna woyo ka bɔ kongoriw kunna;

\par }{\Q ji bɛna woyo Zuda kɔw bɛɛ ra.

\par }{\Q Bununji dɔ fana bɛna woyo Matigi Ala ta batoso kɔnɔ,

\par }{\Q ka don Sitimu ta kɔdinga kɔnɔ.


\par }{\Q \VS{19}Misiran jamana bɛna kɛ yɔrɔ lakolon le ye.

\par }{\Q Edɔmu jamana bɛna kɛ kongokolonba ye;

\par }{\Q sabu o ka Zuda ta mɔgɔw minako juguya,

\par }{\Q ka o mɔgɔ jarakibariw faga ka o jori bɔn o yɛrɛ ta dugukolo kan.


\par }{\Q \VS{20}Nka mɔgɔw bɛna sigi Zuda mara ra tuma bɛɛ;

\par }{\Q mɔgɔw bɛna sigi Zeruzalɛmu wagati bɛɛ, ani tuma bɛɛ.


\par }{\Q \VS{21}Ne tun ma o fagari hakɛ min bɔ o juguw ra,

\par }{\Q ne bɛna o hakɛ bɔ o ra sisan;

\par }{\Q Matigi Ala bɛna sigi Siyɔn.»

\par }