\NormalFont\ShortTitle{Abidiyasi}

{\MT ABIDIYASI

\par }{\MTB TA KITABU

\par }{\IMT Kitabu faamucogo

\par }{\IP Filisikaw tun nana ben Zeruzalɛmu dugu kan wagati min na, o wagati le ra Abidiyasi ka nin kumaw fɔ. Nin kitabu ye sura kelen dɔrɔn ye. O wagati ra Edɔmuka minw tun bɛ jamana woroduguyanfan na, olugu nana ka na fara Zeruzalɛmukaw juguw kan, ka Zeruzalɛmu kɛrɛ, ka dugumɔgɔw borofɛnw cɛ ka taga ni o ye, k’a sɔrɔ Edɔmukaw ni Izirayɛlimɔgɔw bɛɛ ta duruja bɔra o bɛmacɛ Isiyaka le ra.

\par }{\IP Ala ka Abidiyasi ci ka na nin cirayakuma fɔ Edɔmukaw ye, ko Ala bɛna o ta kɛwalejuguw hakɛ bɔ o ra, sabu o ka siya wɛrɛw dɛmɛ ka Ala ta mɔgɔw kɛrɛ.

\par }{\IP Nin kumaw b’a yira an na ko siya o siya bɛ Ala ta mɔgɔw kɛrɛ, ko Ala fana bɛna o siya kɛrɛ.

\par }{\IOT Kitabu kɔnɔkow

\par }{\IO Edɔmukaw halakicogo
{\IOR{(1.1-9)}}

\par }{\IO Edɔmukaw ta kojuguw cayara
{\IOR{(1.10-15)}}

\par }{\IO Ala bɛna Izirayɛli sigi a juguw kunna
{\IOR{(1.16-21)}}

\par }{\IB \par }


\OneChap {\SH Ala ka Edɔmukaw jaraki
\par }
{\PP \VerseOne{1}Ala ka ko minw yira Abidiyasi ra:

\par }{\PP Dunuɲatigi Ala ka kuma min fɔ Edɔmukaw kama, o le ye nin ye:

\par }{\Q An ka kibaroya dɔ mɛn ka bɔ Matigi Ala fɛ;

\par }{\Q ciraden dɔ cira ka taga siyaw fɛ.

\par }{\Q A ko: «Aw ye wuri, an ye taga Edɔmukaw kama,

\par }{\Q ka taga o kɛrɛ.»


\par }{\Q \VS{2}«A flɛ, aw Edɔmukaw, ne bɛna aw baraka dɔgɔya ka tɛmɛ siya tɔw bɛɛ ta kan.

\par }{\Q O bɛna aw mafiyɛnya kosɛbɛ.


\par }{\Q \VS{3}Yɛrɛyira min tun bɛ aw jusu ra, o le ka aw lafiri;

\par }{\Q aw sigiyɔrɔ dogonin bɛ faraw cɛ ra, yɔrɔ kɔrɔtaninw na minkɛ,

\par }{\Q o kosɔn aw tun b’a fɔra ko:

\par }{\Q ‹Jɔn le bɛna se ka anw lajigi dugu ma?›


\par }{\Q \VS{4}Ayiwa, hali ni aw ka yɛlɛn ka taga fɔ sankolo ra i ko bɔn,

\par }{\Q hali ni aw ka aw ta ɲaga la fɔ lolow cɛ ra,

\par }{\Q ne bɛna aw lajigi!

\par }{\Q Matigi Ala ko ten.


\par }{\BB \par }
{\Q \VS{5}«Ayiwa, ni sonw nana aw fɛ su fɛ,

\par }{\Q walama ni benkannikɛbagaw nana,

\par }{\Q o bɛna cɛnri kɛ aw fɛ dɛ!

\par }{\Q Ni fɛn o fɛn ka o diya, o bɛ o bɛɛ ta.

\par }{\Q Ni o nana aw ta rɛzɛnw sonya,

\par }{\Q o bɛna rɛzɛnden dama dama le to aw ye.


\par }{\Q \VS{6}O kɔni ka Esawu ta mɔgɔw ta fɛnw bɛɛ le cɛ;

\par }{\Q o ka o ta fɛnmarayɔrɔw bɛɛ dayɛlɛ.


\par }{\Q \VS{7}Aw jɛnɲɔgɔnw bɛɛ bɛna aw gbɛn ka taga se fɔ jamana dan le ra.

\par }{\Q Aw teriw bɛna aw janfa, ka o fanga sigi aw kan.

\par }{\Q Minw tun bɛ aw ta domuni kɛra, olugu bɛna jan la aw sen kɔrɔ,

\par }{\Q nka aw tɛna se ka bɔ o kow kala ma.


\par }{\Q \VS{8}Sigiya t’a ra, ne bɛna mɔgɔ hakirimanw halaki o lon le ra, ka bɔ Edɔmu;

\par }{\Q ka faamurikɛbagaw halaki ka bɔ Esawu ta kuru kan.

\par }{\Q Matigi Ala ko ten!


\par }{\Q \VS{9}E! Teman, aw ta kɛrɛkɛcɛw ja bɛna tigɛ

\par }{\Q fɔ ka Esawu ta kuruyɔrɔ mɔgɔw bɛɛ faga ka ban.»


\par }{\SH Edɔmukaw ka Izirayɛlimɔgɔw minako juguya
\par }
{\Q \VS{10}«Aw juguyara aw balemaw ma,

\par }{\Q minw ye Yakuba ta mɔgɔw ye.

\par }{\Q O kosɔn maroyaba bɛna ben aw kan;

\par }{\Q aw bɛna halaki ka ban pewu;


\par }{\Q \VS{11}sabu lon min na siya wɛrɛ mɔgɔw tun tagara Yakuba ta mɔgɔw ta naforow cɛ,

\par }{\Q lon min na mɔgɔ wɛrɛw tagara don o ta dugu kɔnɔ ka kara la janko ka Zeruzalɛmukaw ta borofɛnw taran ɲɔgɔn cɛ,

\par }{\Q o lon na aw tun bɛ yi;

\par }{\Q aw ni o siya wɛrɛ mɔgɔw bɛɛ le tun kɛra kelen ye.


\par }{\Q \VS{12}Aw tun man kan ka lɔ ka aw balemaw flɛ

\par }{\Q o ta bɔnɔ lon na;

\par }{\Q Zuda ta mɔgɔw halaki lon na

\par }{\Q aw tun man kan ka ɲagari.

\par }{\Q Aw tun man kan ka o dabayakumaw fɔ

\par }{\Q aw balemaw ta degu lon na.


\par }{\Q \VS{13}Aw kɔni tun man kan ka don ne ta mɔgɔw ta dugu donda fɛ

\par }{\Q o ta cɛnri lon na.

\par }{\Q Aw fana tun man kan ka lɔ ka kojugu bentɔ flɛ Zuda ta mɔgɔw kan

\par }{\Q o ta ɲani lon na.

\par }{\Q Aw tun man kan ka o ta naforow cɛ

\par }{\Q o ta cɛnri lon na.


\par }{\Q \VS{14}Aw tun man kan ka taga lɔ sirafaran na

\par }{\Q ka o ta mɔgɔ boribagaw faga.

\par }{\Q O ta mɔgɔ minw bɔsira, aw tun man kan ka olugu mina ka o di o juguw ma,

\par }{\Q o ta ɲani lon na.


\par }{\Q \VS{15}Sabu Matigi Ala ta lon surunyara;

\par }{\Q a bɛna wuri siyaw bɛɛ le kama.

\par }{\Q Aw ka min kɛ, o ɲɔgɔn le bɛna kɛ aw ra.

\par }{\Q Aw ta kojuguw sara bɛna sekɔ ka na ben aw yɛrɛ le kunna.


\par }{\Q \VS{16}Ayiwa, aw ka minni kɛ ne ta kuru saninman kan cogo min na, ne ta dimi kosɔn,

\par }{\Q siya tɔw bɛɛ bɛna minni kɛ ten le, dan tɛ minni min na;

\par }{\Q o bɛna min fɔ ka ɲanamini,

\par }{\Q fɔ ka na o bɛɛ latunu.


\par }{\BB \par }
{\Q \VS{17}«Nka minw bɛ Siyɔn kuru kan, olugu bɛna kisi.

\par }{\Q O yɔrɔ bɛna kɛ yɔrɔ saninman le ye.

\par }{\Q Yakuba ta mɔgɔw bɛna sekɔ

\par }{\Q ka na sigi o ta sigiyɔrɔ ra.


\par }{\Q \VS{18}Yakuba ta somɔgɔw bɛna kɛ tasuma le ye,

\par }{\Q Yusufu ta somɔgɔw bɛna kɛ tasumamana le ye;

\par }{\Q nka Esawu ta somɔgɔw bɛna kɛ bin le ye.

\par }{\Q O bɛna o bin jɛni k’a ban.

\par }{\Q Mɔgɔ si tɛna bɔsi Esawu ta somɔgɔw ra,

\par }{\Q sabu Matigi Ala kumana.


\par }{\Q \VS{19}Jamana woroduguyanfan mɔgɔw bɛna na sigi Esawu ta kuruyɔrɔw ra.

\par }{\Q Jamana dugumayanfan mɔgɔw, olugu bɛna sigi Filisikaw ta mara ra.

\par }{\Q O bɛna sigi Efirayimu jamana ra, ani Samari jamana ra.

\par }{\Q Boniyaminu ta mɔgɔw, olugu bɛna sigi Galadi mara ra.


\par }{\Q \VS{20}Izirayɛlimɔgɔw ta mɔgɔ minaninw ta jɛnkuru min bɛ Kanaana,

\par }{\Q olugu bɛna sigi o yɔrɔ mara ra ka taga se fɔ Sarɛpita.

\par }{\Q Zeruzalɛmu ta mɔgɔ minanin minw bɛ Sefaradi,

\par }{\Q olugu bɛna sigi jamana woroduguyanfan duguw kɔnɔ.


\par }{\Q \VS{21}Olugu le bɛna se sɔrɔ, ka sigi Siyɔn kuru kan,

\par }{\Q ka o ta fanga sigi Edɔmukaw kan.

\par }{\Q O tuma masaya bɛna kɛ Ala ta ye.»

\par }