\NormalFont\ShortTitle{Mise}

{\MT MISE

\par }{\MTB TA KITABU

\par }{\IMT Kitabu faamucogo

\par }{\IP Cira Mise tun bɛ Moresɛti. O yɔrɔ bɛ Zeruzalɛmu dugu kɛrɛ fɛ. Mise ni cira Oze, ani cira Ezayi bɛɛ tun ye wagati kelen mɔgɔw ye.

\par }{\IP Cira Mise ta cirayakumaw tun ɲasinna Zeruzalɛmu dugu le ma, min tun ye Zuda mara ta duguba ye, ani Samari dugu min tun ye Izirayɛli mara ta duguba ye. O dugu fla ta mɔgɔw ta kɛwalew tun ka jugu kosɛbɛ. O tun tɛ Ala ta sariyaw jate, o tun bɛ mɔgɔw tɔɲɔ, ka o yɛrɛ waso, ka mɔgɔw minako juguya. Jamana ɲamɔgɔw, ani sarakalasebagaw, ani kuntigiw, ani naforotigiw bɛɛ tun bɛ kojugu kɛ.

\par }{\IP Mise ka cira faninyafɔbagaw fana jaraki.

\par }{\IP Mise k’a fɔ Izirayɛlimɔgɔw ye ko o ta jurumunw bɛna kɛ sababu ye k’a to Ala bɛ o don o juguw boro, minw ye Asirikaw, ani Babilɔnikaw ye.

\par }{\IP Mise ta kitabu b’a fɔ k’a gbɛlɛya ko Ala bɛ terenninya le fɛ. Ni Ala ta mɔgɔw ka Ala ta sariyaw sira tagama a cogo ra, Ala bɛ baraka don o ra. Nka ni o ka ban Ala ta sariyaw ma, o tuma, Ala bɛna o ta kojuguw hakɛw bɔ o ra, ka o gbɛn ka o labɔ jamana kɔnɔ.

\par }{\IP O bɛɛ n’a ta, Mise ta cirayakumaw bɛ Ala ta nɛɛma fana ko fɔ. Ala bɛna a ta mɔgɔw ta miiriya yɛlɛma k’a to o ye kɔsegi ale fɛ. Siya tɔw bɛɛ bɛna Ala ta nɛɛma sɔrɔ fana lon dɔ (4.1-4). Ala bɛna masacɛ Dawuda ta duruja dɔ kɛ kuntigi ye. O kuntigi min bɛna woro Bɛtilɛhɛmu, o le bɛna hɛra ni laganfiya di mɔgɔw ma (5.1-4).

\par }{\IOT Kitabu kɔnɔkow

\par }{\IO Ala ta kiti bɛna ben a ta mɔgɔw kan
{\IOR{(1–2)}}

\par }{\IO Jamana ɲamɔgɔw ni sarakalasebagaw ta kiti
{\IOR{(3–5)}}

\par }{\IO Ala ta mɔgɔw ka kan ka nimisa
{\IOR{(6–7)}}

\par }{\IB \par }


\ChapOne{1}{\SH Ala ka Izirayɛlimɔgɔw jaraki
\par }
{\PP \VerseOne{1}Matigi Ala k’a ta kuma min lase Moresɛtikacɛ Mise ma, o le ye nin ye. O kɛra Zuda masacɛw Yotamu ni Ahazi ni Ezekiyasi ta wagatiw le ra. Ala ka nin kow le yira a ra Samari ni Zeruzalɛmu ta ko ra. A ko:


\par }{\Q \VS{2}Siyaw bɛɛ ye mɛnni kɛ!

\par }{\Q Dunuɲa ni a kɔnɔfɛnw bɛɛ, aw ye aw janto nin kuma ra!

\par }{\Q Dunuɲatigi Ala bɛna kɛ seere ye aw kama ka kiti ben aw kan.

\par }{\Q Matigi bɛna to a ta so saninman kɔnɔ ka kiti ben aw kan.


\par }{\BB \par }
{\Q \VS{3}A flɛ, Matigi Ala bɛ nana ka bɔ a sigiyɔrɔ ra;

\par }{\Q a bɛ jigira, a bɛ tagamana dugukolo yɔrɔ kɔrɔtaninw na.


\par }{\Q \VS{4}Kuruw bɛ yeele a sen kɔrɔ,

\par }{\Q dingakɔnɔyɔrɔw bɛ dayɛlɛ,

\par }{\Q i n’a fɔ kɛɲɛ bɛ yeele cogo min na tasuma ra,

\par }{\Q i n’a fɔ ji bɛ woyo cogo min na ka jigi ka bɔ kuru kan.


\par }{\Q \VS{5}O kow bɛɛ bɛ kɛra Yakuba ta terenbariyakow le kosɔn;

\par }{\Q o kow bɛɛ bɛ kɛra Izirayɛli ta mɔgɔw ta jurumunw le kosɔn.

\par }{\BB \par }
{\Q Yakuba ta terenbariya sababu, o sɔrɔra jɔn le ra?

\par }{\Q O sɔrɔra Samari le ra.

\par }{\Q Zuda ta sɔnnikɛyɔrɔw, o dabɔra min le?

\par }{\Q O dabɔra Zeruzalɛmu le.


\par }{\BB \par }
{\Q \VS{6}«Ne bɛna Samari kɛ tomo le ye kongo kɔnɔ,

\par }{\Q k’a kɛ rɛzɛnsɛnɛyɔrɔ ye,

\par }{\Q k’a kabakuruw bɛɛ kolonkolon ka o lajigi kurufurancɛ kɔnɔ,

\par }{\Q k’a bonw jusigikabakuruw bɛɛ wɔgɔbi ka o bla kɛnɛ kan.


\par }{\Q \VS{7}O ta batofɛn lɛsɛninw bɛɛ bɛna cici.

\par }{\Q O tun ka fɛn o fɛn sɔrɔ o ta baarajuguw ra, o bɛɛ bɛna jɛni tasuma ra,

\par }{\Q o ta batofɛn lalaganinw, ne bɛna o bɛɛ halaki.

\par }{\Q I n’a fɔ o fɛnw sɔrɔra ni jatɔya wari le ye,

\par }{\Q o fana bɛna taga kɛ jatɔya dɔ wɛrɛ sara le ye.»


\par }{\BB \par }
{\Q \VS{8}O le kosɔn, ne Mise, ne bɛna kasi, ka kule;

\par }{\Q ne sennakolon ni ne fari lakolon bɛna bɔ ka tagama.

\par }{\Q Ne bɛna to ka kule i ko kongowuru,

\par }{\Q ka maɲumankokasi kɛ i ko kɔnɔsogolon\FTNT{*}{{\FR 1:8 }{\FR{1.8
}}{\FT{Kitabu dɔw kɔnɔ a sɛbɛra ko gbingbin.}}}.


\par }{\BB \par }
{\Q \VS{9}Sabu Samarikaw ta bana tɛ se ka kɛnɛya.

\par }{\Q O bana juguyara ka se fɔ Zuda mara ma,

\par }{\Q ka se ne ta mɔgɔw ma Zeruzalɛmu yɛrɛ.


\par }{\BB \par }
{\Q \VS{10}Aw kana nin kuma fɔ Gati dugu kɔnɔ dɛ\FTNT{†}{{\FR 1:10 }{\FR{1.10
}}{\FT{Hayan 10–15: Kojugu minw fɔra nin duguw ta ko ra, o kojuguw fɔcogo ni duguw yɛrɛ tɔgɔw fɔcogo bɔra ɲɔgɔn fɛ. Bɛti Lefira kɔrɔ ye ko: buguriso; olugu ye kolonkolon buguri ra.}}}!

\par }{\Q Aw kana a to aw kasikan ye mɛn le fiyewu!

\par }{\Q Aw ye kolonkolon buguri ra Bɛti Lefira dugu le kɔnɔ.


\par }{\Q \VS{11}Safiri dugumɔgɔw, aw fari lakolon ni aw maroyanin ye tɛmɛ ka taga aw ta sira fɛ.

\par }{\Q Sanan dugumɔgɔw tɛ sɔn ka bɔ,

\par }{\Q Bɛti Hɛsɛli dugumɔgɔw bɛ kasira; olugu tɛ se ka foyi kɛ ka aw dɛmɛ.


\par }{\Q \VS{12}Marɔti dugumɔgɔw bɛ hamina, o m’a lɔn o bɛna ɲasuma sɔrɔ min;

\par }{\Q sabu Matigi Ala ka bɔnɔ lana ka na se fɔ Zeruzalɛmu donda ra.


\par }{\Q \VS{13}Lakisi dugumɔgɔw, aw ye aw ta sowotorow siri sow ra!

\par }{\Q Aw le kɛra Siyɔn dugu ta terenbariyakow sababu ye,

\par }{\Q sabu Izirayɛli ta kojuguw bɔra aw le ra.


\par }{\Q \VS{14}O le kosɔn aw bɛna faran ka bɔ Moresɛti Gati dugumɔgɔw ra.

\par }{\Q Akizibu ta somɔgɔw, olugu ta ko bɛna kɛ jigitigɛ sababu le ye Izirayɛli masacɛw fɛ.


\par }{\Q \VS{15}Aw minw ye Maresakaw ye, ne bɛna kuntigikura sigi aw kunna.

\par }{\Q Izirayɛli masacɛ nɔɔrɔman bɛna taga Adulamu.


\par }{\Q \VS{16}Aw Zeruzalɛmukaw, aw ye aw kunsigiw sama ka bɔn.

\par }{\Q Aw ye aw kun gbana aw dencɛ kanuninw kosɔn.

\par }{\Q Aw ye aw kun gbana k’a kɛ i ko duga kuncɛ;

\par }{\Q sabu o bɛna aw dencɛw ta ka bɔ aw kɔrɔ, ka taga ni o ye yɔrɔjan.




\par }\Chap{2}{\SH Minw bɛ mɔgɔw minako juguya
\par }
{\Q \VerseOne{1}Minw bɛ terenbariyakow miiri,

\par }{\Q minw bɛ kojugu ŋaninya o layɔrɔ ra su fɛ,

\par }{\Q ni dugu ka gbɛ, o bɛ o kojuguw kɛ, sabu a se bɛ o ye,

\par }{\Q bɔnɔ bɛna o mɔgɔw sɔrɔ.


\par }{\Q \VS{2}Ni o ka ɲabɔ mɔgɔ min ta foro fɛ, o bɛ o mina o tigi ra.

\par }{\Q Ni o ka ɲabɔ min ta bon fɛ, o bɛ o bɔsi o tigi ra.

\par }{\Q O bɛ ben mɔgɔw kan ka o ta bonw bɔsi o ra;

\par }{\Q o bɛ ben yɔrɔtigiw kan ka o ta yɔrɔw bɔsi o ra.


\par }{\Q \VS{3}O kosɔn Matigi Ala ko:

\par }{\Q «A flɛ, ne ka kojugu dɔ le ŋaninya nin siya kama.

\par }{\Q O tɛna se ka o yɛrɛ kun bɔ kojugu min na.

\par }{\Q Aw kun kɔrɔtanin tɛna se ka tagama tuun,

\par }{\Q sabu o wagati bɛna kɛ bɔnɔ le ye aw fɛ.


\par }{\Q \VS{4}O lon na, mɔgɔw bɛna aw lɔgɔbɔ ka zana dɔ fɔ aw ma,

\par }{\Q ka nin sangadɔnkiri la aw kunna, k’a fɔ ko:

\par }{\Q ‹E, anw kɔni halakira le pewu!

\par }{\Q An ta mɔgɔw ta cɛn minana k’a di mɔgɔ wɛrɛw ma.

\par }{\Q E, o ka an gbɛn ka bɔ a sigiyɔrɔw ra

\par }{\Q ka an ta mara taran an juguw ra!› »


\par }{\BB \par }
{\Q \VS{5}Ayiwa, o le kosɔn mɔgɔ si tɛna sɔrɔ Matigi Ala ta jama ra

\par }{\Q min bɛna juru la ka yɔrɔ dɔ suma, ko o yɔrɔ ye ale ta ye.


\par }{\BB \par }
{\Q \VS{6}O b’a fɔ ne ma ko ne kana kuma caya,

\par }{\Q ko ne ye kuma caman dabla!

\par }{\Q Ko maroyako si tɛna se olugu ma.


\par }{\Q \VS{7}Yakuba ta somɔgɔw, yala aw bɛ se ka nin kuma fɔ wa?

\par }{\Q Ko: «O tuma Matigi Ala ta muɲu banna le wa?

\par }{\Q Matigi Ala ta kɛta ye nin le ye wa?»

\par }{\Q Ayiwa, mɔgɔ minw bɛ tagama terenninya kan, ne ta kuma bɛ fɛn ɲa olugu le ye.


\par }{\Q \VS{8}Ala ko: «Kabini wagatijan, aw wurira ka kɛ ne ta mɔgɔw ta juguw le ye.

\par }{\Q Aw bɛ ben mɔgɔ sabarininw kan;

\par }{\Q mɔgɔ minw ɲasumanin bɛ tɛmɛna ka bɔ kɛrɛkɛyɔrɔ,

\par }{\Q aw bɛ ben o tigiw kan.

\par }{\Q O ka deregeba min don o ta deregedennin kan,

\par }{\Q aw bɛ o deregeba bɔsi o ra.


\par }{\Q \VS{9}Aw bɛ ne ta jamana ta musow gbɛn ka bɔ o ta bonɲumanw kɔnɔ.

\par }{\Q Aw bɛ o denw ta sɔrɔtaw bɛɛ bɔsi o ra pewu.


\par }{\BB \par }
{\Q \VS{10}«Ayiwa, aw ye wuri ka taga!

\par }{\Q Nin yɔrɔ tɛna kɛ aw ta laganfiyayɔrɔ ye;

\par }{\Q sabu aw ka nin yɔrɔ lanɔgɔ;

\par }{\Q aw ka nin yɔrɔ bɛɛ cɛn k’a halaki pewu!


\par }{\Q \VS{11}Ni mɔgɔ dɔ le tun sɔrɔra ka na kɛ kumalakolonw fɔ ye,

\par }{\Q ka kɛ faninyakumaw fɔ ye nin mɔgɔw ye,

\par }{\Q k’a fɔ o ye ko: ‹Aw bɛna duvɛn ni dɔrɔ caman sɔrɔ›,

\par }{\Q ayiwa, o kumafɔbaga ɲɔgɔn ko le tun bɛna diya nin mɔgɔw ye.»


\par }{\SH Ala ka layiri ta a ta mɔgɔw ye
\par }
{\Q \VS{12}«Nka sigiya t’a ra, aw Yakuba ta somɔgɔw, ne bɛna aw bɛɛ lajɛn tuun.

\par }{\Q Izirayɛli ta mɔgɔ tɔ minw tora, ne bɛna olugu lajɛn tuun.

\par }{\Q Ne bɛna o kɛ ɲɔgɔn kan

\par }{\Q i ko sagaw bɛ lajɛn sagakuru kɔnɔ cogo min na;

\par }{\Q i ko bɛganw bɛ lajɛn bɛganmarayɔrɔ ra cogo min na:

\par }{\Q mɔgɔ camanba mankan le bɛna bɔ.


\par }{\Q \VS{13}Min bɛ o tɛmɛsira bɔ o ye, ale bɛna kɛ o ɲa fɛ.

\par }{\Q O bɛna bara ka bɔ da fɛ ka taga.

\par }{\Q O ta masacɛ bɛna tɛmɛ ka bla o ɲa,

\par }{\Q Matigi Ala yɛrɛ le bɛna kɛ o ɲa fɛ.»




\par }\Chap{3}{\SH Izirayɛli kuntigiw ta terenbariyaw
\par }
{\Q \VerseOne{1}Ayiwa, ne ko:

\par }{\Q «Yakuba ta so kuntigiw, aw ye mɛnni kɛ!

\par }{\Q Izirayɛli ta ɲamɔgɔw, aw ye mɛnni kɛ!

\par }{\Q Aw minw tun ka kan ka kiti tigɛ ka kaɲa ni can ye,


\par }{\Q \VS{2}aw le bɛ koɲuman kɔninyara, ka kojugu kanu.

\par }{\Q Aw le bɛ ne ta mɔgɔw gbolo wɔrɔra ka bɔ o sogo kan,

\par }{\Q ka o sogo sama ka bɔ o kolow kan.


\par }{\Q \VS{3}Aw bɛ ne ta mɔgɔw sogo domu,

\par }{\Q ka o gbolo wɔrɔ, ka o kolow cici.

\par }{\Q Aw bɛ o sogo tigɛtigɛ i ko sogo min bɛ tobi daga kɔnɔ,

\par }{\Q i ko sogo min bɛ tobi dagaba kɔnɔ.


\par }{\Q \VS{4}O kosɔn aw bɛna kule ka Matigi Ala wele,

\par }{\Q nka a tɛna aw jaabi.

\par }{\Q O wagati le ra, Ala bɛna a ɲada dogo aw ma

\par }{\Q aw ta kojugu kɛninw kosɔn.»


\par }{\SH Cira faninyafɔbagaw
\par }
{\Q \VS{5}Matigi Ala ko: «Aw ciraw, aw minw bɛ ne ta mɔgɔw lafirira,

\par }{\Q ne bɛ nin fɔra aw le ma:

\par }{\Q Ni mɔgɔ min ka aw sɔn domuni na,

\par }{\Q aw b’a fɔ o tigi ye ko Ala bɛna hɛra kɛ a ye;

\par }{\Q nka ni min ma aw sɔn domuni na,

\par }{\Q aw bɛ kɛrɛ le wuri o tigi kama.


\par }{\Q \VS{6}O kosɔn su bɛna ko aw ra, aw tɛna foyi ye k’a fɔ mɔgɔw ye tuun!

\par }{\Q Dibi bɛna don aw ma, aw tɛna kuma foyi sɔrɔ Ala fɛ tuun, k’a fɔ mɔgɔw ye.

\par }{\Q Tere bɛna ben o ciraw kan;

\par }{\Q yeelen bɛna kɛ dibi ye ka o lamini.


\par }{\Q \VS{7}Ladibagaw bɛna maroya,

\par }{\Q lagbɛrikɛbagaw bɛna lebu.

\par }{\Q O bɛɛ bɛna o da datugu,

\par }{\Q sabu Ala tɛna o si jaabi tuun.»


\par }{\BB \par }
{\Q \VS{8}Nka o bɛɛ n’a ta, ne kɔni, Matigi Ala ta nin baraka le bɛ ne ra.

\par }{\Q Terenninya ni jagbɛlɛya bɛ ne jusu ra,

\par }{\Q janko ka Yakuba ta mɔgɔw ta terenbariyakow fɔ o ye,

\par }{\Q ka Izirayɛlimɔgɔw ta jurumun fɔ o ye.


\par }{\SH Zeruzalɛmu dugu halakicogo
\par }
{\Q \VS{9}Yakuba ta mɔgɔw ta kuntigiw,

\par }{\Q Izirayɛli ta mɔgɔw ta fagamaw,

\par }{\Q aw ye nin kuma lamɛn sa!

\par }{\Q Aw minw bɛ kiti tigɛ faninya kan,

\par }{\Q aw minw bɛ can yɛlɛma,


\par }{\Q \VS{10}aw minw bɛ Siyɔn dugu lɔra ni adamadenw jori ye,

\par }{\Q ka Zeruzalɛmu lɔ ni terenbariya ye.


\par }{\Q \VS{11}Aw ta kuntigiw bɛ bonya le mina dogo ra mɔgɔw fɛ,

\par }{\Q ka sɔrɔ ka o ta kiti tigɛ.

\par }{\Q Aw ta sarakalasebagaw bɛ sara le mina,

\par }{\Q ka sɔrɔ ka mɔgɔw karan.

\par }{\Q Aw ta ciraw bɛ wari le mina

\par }{\Q ka sɔrɔ ka ciraya kɛ.

\par }{\Q O bɛ Matigi Ala tɔgɔ le ta, k’a fɔ ko:

\par }{\Q «Matigi Ala bɛ ni an ye! Kojugu foyi tɛna an sɔrɔ tuun!»


\par }{\Q \VS{12}O ra, aw ta kɛwalew le kosɔn, o bɛna Siyɔn dugu sɛnɛ i ko foro;

\par }{\Q ka Zeruzalɛmu kɛ kabakuruton ye.

\par }{\Q Alabatoso tun bɛ kuru min kan, yiritu le bɛna o kuru datugu.




\par }\Chap{4}{\SH Ala ka hɛra layiri ta a ta mɔgɔw ye
\par }
{\Q \VerseOne{1}Wagati dɔw bɛna se, o wagatiw ra

\par }{\Q Matigi Ala ta batoso lɔnin bɛ kuru min kan,

\par }{\Q o kuru le bɛna sigi kuru tɔw bɛɛ kunna;

\par }{\Q a bɛna kɔrɔta ka kɛ kongoriw bɛɛ kunna.

\par }{\Q Jamanaw ta mɔgɔw bɛna ɲɔgɔn cɛ ka taga o yɔrɔ ra.


\par }{\Q \VS{2}Siya caman bɛna taga yi; o bɛna a fɔ ko:

\par }{\Q «Aw ye na an ye taga Matigi Ala ta kuru saninman kan,

\par }{\Q Yakuba ta Ala ta batoso ra,

\par }{\Q janko a ye an karan a ta siraw ra,

\par }{\Q an ye a ta siraw tagama.»

\par }{\Q Sabu Ala ta sariya bɛna bɔ Siyɔn dugu le ra,

\par }{\Q Matigi Ala ta kuma bɛna bɔ Zeruzalɛmu le.


\par }{\Q \VS{3}A bɛna jamana caman ta kiti tigɛ;

\par }{\Q siya fangatigi minw bɛ yɔrɔjanw na, a bɛna olugu ta kow ɲanabɔ.

\par }{\Q O bɛna o ta kɛrɛkɛmuruw yɛlɛma ka o kɛ sɛnɛkɛdabaw ye,

\par }{\Q ka o ta tamanw yɛlɛma ka o kɛ wɔrɔsɔw ye;

\par }{\Q siya dɔ tɛna kɛrɛkɛmuru ta siya dɔ wɛrɛ kama tuun;

\par }{\Q o si tɛna kɛrɛkɛcogo karan tuun\FTNT{*}{{\FR 4:3 }{\FR{4.3
}}{\FT{Nin kumaw fɔra
}}{\XT{Ezayi 2.2-4}}{\FT{.}}}.


\par }{\Q \VS{4}Bɛɛ bɛna sigi ɲasuma ra a ta rɛzɛnforo kɔrɔ,

\par }{\Q walama a ta torosun kɔrɔ.

\par }{\Q Mɔgɔ si tɛna o tɔɔrɔ tuun;

\par }{\Q sabu Fangatigi Ala yɛrɛ da le kumana.


\par }{\BB \par }
{\Q \VS{5}Jamana tɔw bɛɛ ta mɔgɔw bɛ tugu o ta alaw tɔgɔw le kɔ;

\par }{\Q nka anw kɔni, anw bɛ tugu Matigi Ala, an ta Ala tɔgɔ le kɔ,

\par }{\Q wagati bɛɛ, ani tuma bɛɛ.


\par }{\SH Ala ka layiri ta a ta mɔgɔw ye
\par }
{\Q \VS{6}«O wagatiw ra kɔni, ne bɛna ne ta saga sendimitɔw ladon;

\par }{\Q minw tun gbɛnna ka taga yɔrɔjan,

\par }{\Q ne tun ka minw minako juguya,

\par }{\Q ne bɛna olugu bɛɛ kɛ ɲɔgɔn kan.

\par }{\Q Matigi Ala ko ten!


\par }{\Q \VS{7}Minw tun ye sendimitɔw ye, ne bɛna olugu tɔ lawuri.

\par }{\Q Minw tun gbɛnna ka taga yɔrɔjan, ne bɛna olugu kɛ siya barakaman ye.

\par }{\Q Matigi Ala le bɛna kɛ o kuntigi ye Siyɔn kuru kan,

\par }{\Q k’a ta o lon na, fɔ wagati bɛɛ.


\par }{\BB \par }
{\Q \VS{8}«Ayiwa, ele min ye sagakuru kɔrɔsiyɔrɔ ye,

\par }{\Q ele min ye Siyɔn dugu ta sankasojan ye,

\par }{\Q i ta fangakɔrɔ bɛna sekɔ i ma tuun!

\par }{\Q Zeruzalɛmu dugumɔgɔw, aw ta masaya bɛna sekɔ aw ma!»


\par }{\SH Zeruzalɛmu dugu bɛna kisi
\par }
{\Q \VS{9}Mun kosɔn aw bɛ kulera sisan?

\par }{\Q Yala masacɛ tɛ aw fɛ le wa?

\par }{\Q Mun kosɔn dimi benna aw kan i n’a fɔ muso jigibagatɔ?

\par }{\Q Yala aw ladibaga tɛ yi tuun le wa?


\par }{\Q \VS{10}Ayiwa, Siyɔn dugumɔgɔw, aw ye aw yɛrɛ tɔnɔmi ka ŋuna dimi boro,

\par }{\Q i n’a fɔ muso jigibagatɔ;

\par }{\Q sabu sisan aw bɛna bɔ dugu kɔnɔ,

\par }{\Q ka taga to kongo kɔnɔ.

\par }{\Q Aw bɛna taga fɔ Babilɔni*;

\par }{\Q aw bɛna taga kisi o yɔrɔ le ra.

\par }{\Q Matigi Ala bɛna aw kunmabɔ o yɔrɔ le ra

\par }{\Q ka aw bɔsi aw juguw boro.


\par }{\Q \VS{11}Sisan kɔni siya caman lajɛnna aw kama.

\par }{\Q O b’a fɔ ko: «Siyɔn kuru ye lanɔgɔ,

\par }{\Q janko an ɲa ye a halakitɔ ye!»


\par }{\Q \VS{12}Nka olugu tɛ Matigi Ala ta miiriya lɔn,

\par }{\Q olugu tɛ Matigi Ala ta kolatigɛninw faamu.

\par }{\Q O m’a lɔn ko Ala ka olugu lajɛn

\par }{\Q i ko o bɛ simansiriw lajɛn cogo min na simangbasikɛnɛ kan gbasiri kama.


\par }{\BB \par }
{\Q \VS{13}Siyɔn dugumɔgɔw, aw ye wuri ka o dɔndɔn!

\par }{\Q Ne bɛna gban nɛgɛramanw di aw ma;

\par }{\Q ne bɛna sengbɔgɔrɔ siranɛgɛramanw di aw ma.

\par }{\Q Aw bɛna siya caman ɲɔɲɔ,

\par }{\Q ka o borofɛnw bla danna Matigi Ala ye,

\par }{\Q ka o ta naforow di dunuɲa bɛɛ tigi Ala ma.


\par }{\BB \par }
{\Q \VS{14}Ayiwa, sisan, kɛrɛkɛjamaw ta dugu,

\par }{\Q aw ye aw ta kɛrɛkɛjamaw lajɛn;

\par }{\Q sabu an juguw ka an lamini;

\par }{\Q o ka Izirayɛli kuntigi yɛrɛ bugɔ a ɲa ra ni bere ye!




\par }\Chap{5}{\SH Kuntigi min bɛna woro Bɛtilɛhɛmu
\par }
{\Q \VerseOne{1}Ayiwa, ele Bɛtilɛhɛmu Efirata,

\par }{\Q ele le ye Zuda mara duguw bɛɛ ra fitini ye;

\par }{\Q nka mɔgɔ min bɛna sigi Izirayɛli kunna ne tɔgɔ ra,

\par }{\Q o tigi bɛna bɔ ele le ra;

\par }{\Q a ta buruju tun bɛ yi kabini wagatijan, kabini fɔlɔfɔlɔ.


\par }{\Q \VS{2}O kosɔn Ala bɛna a ta mɔgɔw to o kelen na,

\par }{\Q fɔ muso min ka kan ka den woro, o ye den woro,

\par }{\Q ani a balema tɔw ye sekɔ ka taga fara Izirayɛlimɔgɔw kan.


\par }{\Q \VS{3}A bɛna wuri ka kɛ Ala ta mɔgɔw kuntigi ye;

\par }{\Q a bɛna o mara ni Matigi Ala ta baraka ye,

\par }{\Q ka o mara ni Matigi Ala, a ta Ala ta tɔgɔ bonya ye.

\par }{\Q Ni o kɛra, o bɛna sigi hɛra ra;

\par }{\Q sabu o wagati ra a tɔgɔ bonya bɛna se fɔ dugukolo dan na.


\par }{\Q \VS{4}Ale le bɛna na ni hɛra ye.

\par }{\BB \par }
{\Q Ni Asirikaw nana ben an ta jamana kan,

\par }{\Q ka don an ta masabonbaw kɔnɔ,

\par }{\Q an bɛna kuntigi caman ci

\par }{\Q ka jamana ɲamɔgɔ camanba\FTNT{*}{{\FR 5:4 }{\FR{5.4
}}{\FT{A sɛbɛra heburukan na ko kuntigi wolonfla, ɲamɔgɔ seegi.}}} ci ka taga o kama.


\par }{\BB \par }
{\Q \VS{5}Olugu bɛna o ta fanga sigi Asiri jamana kan o ta kɛrɛkɛmuru baraka ra,

\par }{\Q ka o ta fanga sigi Namurɔdu ta jamana kan o ta kɛrɛkɛmuru baraka ra.

\par }{\Q Ni Asirikaw nana ko o bɛna don an ta jamana ra,

\par }{\Q ni Asirikaw nana o sen don an ta mara kɔnɔ,

\par }{\Q ale le bɛna an bɔsi ka bɔ Asirikaw boro.


\par }{\SH Ala bɛna baraka don Izirayɛlimɔgɔ tɔw ra
\par }
{\Q \VS{6}O tuma ra, Yakuba ta mɔgɔ tɔw bɛna kɛ jamana caman cɛ ra,

\par }{\Q i ko Matigi Ala bɛ gɔmiji min lajigi,

\par }{\Q i ko sanji min bɛ ben ka binw falen.

\par }{\Q O jigi tɛ mɔgɔ si kan,

\par }{\Q o tɛ foyi ɲini adamaden si fɛ.


\par }{\Q \VS{7}Yakuba ta mɔgɔ tɔw bɛna kɛ siya tɔw cɛ ra,

\par }{\Q ani jamana caman cɛ ra,

\par }{\Q i ko jara bɛ kɛ cogo min na kongosogow cɛ ra,

\par }{\Q i ko jarakanbelen bɛ kɛ cogo min na sagakuruw cɛ ra.

\par }{\Q A tɛmɛtɔ bɛ o dɔndɔn ka o sogo tigɛtigɛ!

\par }{\Q Mɔgɔ si tɛ se ka o bɔsi ka bɔ a boro.


\par }{\Q \VS{8}O ra, aw boro bɛna kɔrɔta aw juguw kunna;

\par }{\Q aw kɛrɛbagaw bɛɛ bɛna halaki.


\par }{\SH Ala bɛna a ta mɔgɔw saninya
\par }
{\Q \VS{9}«O lon na, kɔni,

\par }{\Q ne bɛna aw ta sow bɛɛ faga ka bɔ aw kɔrɔ,

\par }{\Q ka aw ta sowotorow halaki.

\par }{\Q Matigi Ala ko ten!


\par }{\Q \VS{10}Ne bɛna aw ta jamana dugubaw halaki,

\par }{\Q ka aw ta kɛrɛbonbaw bɛɛ benben.


\par }{\Q \VS{11}Ne bɛna subagayakow bɛɛ bɔ aw cɛ ra;

\par }{\Q lagbɛrikɛbaga tɛna kɛ aw cɛ ra tuun.


\par }{\Q \VS{12}Ne bɛna aw ta jo kabakururamanw, ani aw ta batofɛn lɛsɛninw bɛɛ cɛn ka bɔ aw cɛ ra.

\par }{\Q Aw ta batofɛn minw ye aw yɛrɛ boro nɔ ye, aw tɛna aw kinbiri gban ka olugu si bato tuun.


\par }{\Q \VS{13}Ne bɛna jo musoman Asera ta berew bɛɛ bɔn ka bɔ aw ta yɔrɔw ra;

\par }{\Q ne bɛna aw ta dugubaw halaki.


\par }{\Q \VS{14}Siya minw ma ne lamɛn,

\par }{\Q ne jusu bɔnin ni ne dimininba bɛna ne yɛrɛ mɔnɛbɔ olugu bɛɛ ra.»




\par }\Chap{6}{\SH Ala k’a ta mɔgɔw jaraki
\par }
{\Q \VerseOne{1}Ayiwa, Matigi Ala bɛ min fɔ, aw ye o lamɛn sa!

\par }{\Q A ko:

\par }{\Q «Wuri i ye nin kiti fɔ kuruw ye,

\par }{\Q kongoriw fana ye i kan mɛn!»


\par }{\Q \VS{2}Kuruw, aw ye Matigi Ala ta kiti ko lamɛn!

\par }{\Q Dugukolo jusiginan wuribariw, aw ye a lamɛn!

\par }{\Q Sabu kiti le bɛ Matigi Ala ni a ta mɔgɔw cɛ;

\par }{\Q sɔsɔri dɔ bɛ a ni Izirayɛli cɛ.


\par }{\BB \par }
{\Q \VS{3}«Ayiwa, ne ta mɔgɔw, ne ka mun le kɛ aw ra sa?

\par }{\Q Ne ka aw sɛgɛ cogo di le? Aw ye ne jaabi!


\par }{\Q \VS{4}Ne ka aw ta ka aw labɔ Misiran jamana kɔnɔ;

\par }{\Q ne ka aw kunmabɔ ka aw labɔ jɔnyaso kɔnɔ.

\par }{\Q Ne ka Musa bla aw ɲa, ani Haruna ni Mariyamu.


\par }{\Q \VS{5}Ne ta mɔgɔw, Mohabu ta masacɛ Balaki tun ka jɛn min siri,

\par }{\Q ani Behɔri dencɛ Balamu tun ka ale jaabi cogo min na,

\par }{\Q aw ye aw hakiri to o ra!

\par }{\Q Aw ka tagama min kɛ k’a ta Sitimu, ka taga se fɔ Giligali,

\par }{\Q aw ye aw hakiri to o ra, k’a lɔn ko Matigi Ala ka koɲuman le kɛ aw ye!»


\par }{\SH Ala bɛ min ɲini mɔgɔw fɛ
\par }
{\Q \VS{6}Ne bɛna taga ni mun le ye Matigi Ala ɲa kɔrɔ?

\par }{\Q Ne bɛna taga ne kinbiri gban ni mun fɛn le ye bonyatigi Ala ɲa kɔrɔ?

\par }{\Q Yala ne bɛna taga a ɲa kɔrɔ ni san kelen misiden dɔw le ye, ka o kɛ saraka jɛnitaw* ye wa?


\par }{\Q \VS{7}Yala ni ne ka sagajigi waga caman kɛ saraka ye,

\par }{\Q o le bɛna diya a ye wa,

\par }{\Q walama ni ne ka kɔ waga tan ji kɛ turu ye ka o di a ma saraka ye,

\par }{\Q o le bɛna diya a ye?

\par }{\Q Walama ne ka kan ka ne dencɛ fɔlɔ le di a ma ne ta terenbariyakow kosɔn,

\par }{\Q ka ne yɛrɛ woroden di ne ta jurumun sara ye,

\par }{\Q o le bɛna diya a ye?


\par }{\BB \par }
{\Q \VS{8}Ele adamaden, sira min ka ɲi, o sira yirara i ra.

\par }{\Q Matigi Ala bɛ min ɲini i fɛ,

\par }{\Q o le ye ko i ye teren Ala ye, ka koɲuman kanu,

\par }{\Q ka i yɛrɛ majigi, ka i ta Ala ta sira tagama.


\par }{\SH Ala ta kiti bɛna ben Zeruzalɛmu kan
\par }
{\Q \VS{9}Matigi Ala bɛ a kumakan lase dugumɔgɔw ma.

\par }{\Q Alaɲasiran le ye hakiritigiya ye.

\par }{\Q «Kiti min bɛna se aw ma aw ta hakɛw kosɔn,

\par }{\Q ani min bɛna o kiti lase aw ma, aw ye o lamɛn sa!


\par }{\Q \VS{10}Jamanajugu ta mɔgɔw, aw bɛ wari ɲini nanbara le ra,

\par }{\Q aw bɛ aw ta sumanikɛminanw dɔgɔya fɔ k’a cɛjuguya!

\par }{\Q Ne bɛ se ka sɔn o ma cogo di?


\par }{\Q \VS{11}Mɔgɔ minw bɛ o ta sumanikɛnan yɛlɛma,

\par }{\Q ka kilo dafabariw bla o ta bɔrɔw kɔnɔ,

\par }{\Q yala ne bɛ se ka o tigiw to yi,

\par }{\Q ni ne ma o hakɛ bɔ o ra wa?


\par }{\Q \VS{12}Dugu naforotigiw bɛ mɔgɔw minako juguya;

\par }{\Q dugumɔgɔw bɛ faninya fɔ.

\par }{\Q O bɛ mɔgɔw janfa ni o nɛnkun ye.


\par }{\Q \VS{13}Ayiwa, ne fana bɛna tɔɔrɔ le ben aw kan;

\par }{\Q ne bɛna aw halaki aw ta jurumunw kosɔn.


\par }{\Q \VS{14}Aw bɛna domuni kɛ, nka aw tɛna fa;

\par }{\Q aw kɔnɔbara lakolon bɛna to.

\par }{\Q Aw bɛna siman mara, nka foyi tɛna to aw boro.

\par }{\Q Ni aw ta siman min ka to, ne bɛna a to aw juguw ye aw kɛrɛ ka o mina aw ra.


\par }{\Q \VS{15}Aw bɛna danni kɛ, nka aw tɛna siman tigɛ.

\par }{\Q Aw bɛna oliviye turu bɔ, nka aw tɛna o turu mun.

\par }{\Q Aw bɛna rɛzɛn forogi, nka aw tɛna o rɛzɛnji min.


\par }{\Q \VS{16}Aw bɛ Omiri ta cifɔninw sira le tagamana;

\par }{\Q aw bɛ Akabu ta somɔgɔw ta sira le tara,

\par }{\Q ka o ta kokɛcogow ladegi.

\par }{\Q O kosɔn ne bɛna aw halaki,

\par }{\Q ka aw ta dugumɔgɔw kɛ lɔgɔbɔrifɛn ye mɔgɔw fɛ.

\par }{\Q Siya tɔw bɛna aw le mafiyɛnya.»




\par }\Chap{7}{\SH Mise ka mɔgɔw ta kojuguw fɔ
\par }
{\Q \VerseOne{1}E, bɔnɔ ka ne sɔrɔ, sabu ne bɛ i ko mɔgɔ min tagara yiridenɲiniyɔrɔ ra

\par }{\Q samiyayiridenw bɛɛ tɔmɔnin kɔ.

\par }{\Q Ne bɛ i ko mɔgɔ min tagara rɛzɛntɔmɔyɔrɔ ra

\par }{\Q rɛzɛnmɔ bɛɛ tigɛnin kɔ.

\par }{\Q Ne ma rɛzɛnmɔ sɔrɔ k’a domu!

\par }{\Q Toroden fɔlɔ minw lɔgɔ tun bɛ ne ra, ne ma o dɔ sɔrɔ ka o domu fana.


\par }{\Q \VS{2}Alaɲasiranbagaw bɛɛ tununa ka bɔ jamana kɔnɔ pewu!

\par }{\Q Adamaden cantigi tɛ yi tuun;

\par }{\Q o bɛɛ bɛ dogo ka mɔgɔ faga,

\par }{\Q o bɛɛ bɛ jan la o balemaw ɲa.


\par }{\Q \VS{3}Ni kojugu kɔni lo, o borow bɛ se o ra fɔ ka ɲa.

\par }{\Q Jamana kuntigiw ko, ko fɔ bonyafɛn le ye di olugu ma!

\par }{\Q Kititigɛbagaw, olugu bɛ surafɛnw mina mɔgɔw fɛ.

\par }{\Q Fagamaw kɔni, olugu bɛ min fɛ, o bɛ o fɔ bɛɛ ɲa na kɛnɛ kan.

\par }{\Q O bɛɛ le jɛnna kojugu kan.


\par }{\Q \VS{4}O bɛɛ ra mɔgɔɲuman, ale ka jugu i ko ŋaniyiri;

\par }{\Q mɔgɔ terennin, o bɛ i ko ŋani.

\par }{\BB \par }
{\Q Aw ta kɔrɔsirikɛbagaw tun ka lon min ko fɔ, o lon le sera;

\par }{\Q Matigi Ala bɛna na aw kama o lon le ra.

\par }{\Q O ta kɔnɔnɔfirilon le sera.


\par }{\Q \VS{5}Mɔgɔ si kana a jigi la a jɛnɲɔgɔn kan tuun.

\par }{\Q Mɔgɔ si kana la a teri ra tuun!

\par }{\Q Hali i muso min bɛ deri ka la i kɔrɔ,

\par }{\Q i kumacogo lɔn ni a ye!


\par }{\Q \VS{6}Sabu dencɛ bɛ a facɛ nɛni,

\par }{\Q denmuso bɛ wuri a bamuso kama,

\par }{\Q muso bɛ wuri a buranmuso kama.

\par }{\Q Mɔgɔ bɛɛ juguw bɛna kɛ a yɛrɛ ta somɔgɔw le ye.


\par }{\SH Mise k’a jigi la Ala kan
\par }
{\Q \VS{7}Ayiwa, ne kɔni, ne ɲa lɔnin bɛ Matigi Ala le ra.

\par }{\Q Ne jigi bɛ ne kisibaga Ala le kan;

\par }{\Q ne ta Ala bɛna ne jaabi.


\par }{\Q \VS{8}Ne juguw, aw kana yɛrɛko ne ma;

\par }{\Q sabu hali ni ne benna, ne bɛna wuri.

\par }{\Q Hali ni ne siginin bɛ dibi le ra,

\par }{\Q Matigi Ala bɛna yeelen bɔ ne ye.


\par }{\Q \VS{9}Ne ka Matigi Ala hakɛ ta;

\par }{\Q o ra ne bɛna a ta dimi muɲu,

\par }{\Q fɔ a ye na lɔ ni ne kunko ye, ka ne ta jo di ne ma.

\par }{\Q A bɛna ne bla yeelen na,

\par }{\Q k’a yira ko a ta kɛwalew bɛɛ terennin lo.


\par }{\Q \VS{10}Ni ne juguw nana o ye,

\par }{\Q maroyaba le bɛna o mina.

\par }{\Q Olugu minw tun b’a fɔra ko:

\par }{\Q «Matigi Ala, aw ta Ala bɛ min?»

\par }{\Q Ne bɛna olugu le flɛ sisan.

\par }{\Q Mɔgɔw bɛna olugu le dɔndɔn, i ko bɔgɔ min bɛ sira kan.


\par }{\SH Ala bɛna koɲuman kɛ a ta mɔgɔw ye
\par }
{\Q \VS{11}Aw ta dugu kogow lɔlon bɛna se.

\par }{\Q O lon na, dɔ bɛna fara dugu bonya kan.


\par }{\Q \VS{12}O lon na, aw ta mɔgɔw bɛna sekɔ ka na aw fɛ,

\par }{\Q ka bɔ Asiri, ani Misiran duguw ra;

\par }{\Q minw tun siginin bɛ k’a ta Misiran, ka taga a bla fɔ Efirati ba ra,

\par }{\Q k’a ta kɔgɔji dɔ ra, ka taga a bla kɔgɔji dɔ wɛrɛ ra,

\par }{\Q k’a ta kuru dɔ ra, ka taga a bla kuru dɔ wɛrɛ ra,

\par }{\Q olugu bɛɛ bɛna na.


\par }{\Q \VS{13}Nka jamana tɔw lakolon bɛna to, o ta mɔgɔw ta kɛwalew kosɔn;

\par }{\Q o ta kɛwalew sara le bɛna kɛ o ye.


\par }{\SH Cira ka Ala daari Izirayɛli ye
\par }
{\Q \VS{14}Matigi Ala, i janto i ta mɔgɔw ra ka o gbɛngbɛn ni i ta sagagbɛnbere ye.

\par }{\Q O bɛ i ko i yɛrɛ ta sagakuru.

\par }{\Q O bɛ o kelen na tu kɔnɔ, yirisunɲumanw cɛ ra.

\par }{\Q A to o ye domuni kɛ Basan ni Galadi mara ra, i ko a tun bɛ cogo min na fɔlɔfɔlɔ.


\par }{\BB \par }
{\Q \VS{15}«Ne bɛna kabakow kɛ i ye,

\par }{\Q i n’a fɔ i bɔtɔ Misiran fɔlɔfɔlɔ, ne tun k’a kɛ cogo min na.»


\par }{\Q \VS{16}Siya tɔw ni o ta sebagaya bɛɛ bɛna o ko ye, ka maroya.

\par }{\Q O bɛna o boro la o da ra; o torow tɛna se ka foyi mɛn tuun!


\par }{\Q \VS{17}O bɛna buguri nɛmu i ko sa,

\par }{\Q i ko danfɛn minw bɛ fofo dugu ma.

\par }{\Q O yɛrɛyɛrɛtɔ bɛna bɔ o ta dingaw kɔnɔ.

\par }{\Q O ja tigɛninba bɛna o ɲasin ele Matigi Ala, an ta Ala ma, ka siran i ɲa.


\par }{\BB \par }
{\Q \VS{18}Ala juman wɛrɛ le bɛ i ko ele?

\par }{\Q I ta mɔgɔw tɔ min tora, i bɛ olugu ta jurumunw bɔ a ra,

\par }{\Q i tɛ o ta terenbariyakow jate.

\par }{\Q I diminin tɛ to tuma bɛɛ;

\par }{\Q koɲuman le ka di i ye.


\par }{\Q \VS{19}I bɛna makari an na tuun,

\par }{\Q ka an ta jurumunw bla i sen kɔrɔ,

\par }{\Q ka an ta kojuguw bɛɛ bla kɔgɔji jukɔrɔ.


\par }{\Q \VS{20}I bɛna to i ta kankelentigiya ra ni Yakuba ta somɔgɔw ye,

\par }{\Q ka nɛɛma Iburahima ta mɔgɔw ye,

\par }{\Q i n’a fɔ i ka o layiri ta an bɛmaw ye cogo min na kabini fɔlɔfɔlɔ.

\par }