\NormalFont\ShortTitle{Kasikan}

{\MT KASIKAN

\par }{\MTB KITABU

\par }{\IMT Kitabu faamucogo

\par }{\IP Kasikan kitabu ye mɔgɔ dɔ ta jusukasikumaw le ye, Zeruzalɛmu dugu halakiko kosɔn. Kogbɛlɛnw, ani kojugu minw kɛra mɔgɔw ra, nin tigi ɲa ka o bɛɛ ye. A bɛ se ka kɛ cira Yeremi yɛrɛ ye. O kosɔn nin kitabu tɔgɔ lara fana ko Yeremi ta kasikan kitabu.

\par }{\IP Babilɔnikaw nana Zeruzalɛmu dugu lamini fɔ san kelen ni tarancɛ, ka kɔngɔba ben mɔgɔw kan. O kumaw bɛ sɔrɔ Masacɛw flanan 25, ani Kibaroyaw flanan 36, ani Yeremi 39 ni 52. O ka masacɛ Sulemani ta Ala batoso cɛɲumanba ci, ka mɔgɔw mina ka taga ni o ye Babilɔni.

\par }{\IP Nin kitabu sɛbɛbaga ɲajibɔtɔ bɛ o kow le lakari nin kitabu kɔnɔ, ka mɔgɔw ladi, ko Ala kanblari tɔnɔ ye halakiri ye.

\par }{\IP Ka kaɲa ni nin kitabu sɛbɛcogo ye, k’a ta a sura fɔlɔ ra ka taga a bla a sura naani na, o kumakanw bɛɛ kelen kelen bɛ damina ni heburukan sigininden dɔ ye. O sɛbɛricogo bɛ se ka kitabu karanbaga dɛmɛ k’a hakiri to kitabu kɔnɔkumaw ra.

\par }{\IP Kasikan kitabu b’a yira ko Ala ka nin tɔɔrɔw bɛɛ lase a ta mɔgɔw ma o ta jurumunw, ani o ta terenbariyaw le kosɔn. Nka o bɛɛ n’a ta, Ala ta hina ka bon. Ni a ta mɔgɔw ka nimisa o ta jurumunw na, a bɛ sɔn ka yafa o ma, ka o ta daariri lamɛn. Nin kitabu kunba ye 3.22-23 ye; o yɔrɔ b’a fɔ ko: «Matigi Ala ta ɲumanya ma ban, a ta hina ma se a dan ma. Sɔgɔma o sɔgɔma ɲumanyakura, ani hinakura.»

\par }{\IOT Kitabu kɔnɔkow

\par }{\IO Dɔnkiri fɔlɔ: Zeruzalɛmu kɛra yɔrɔ lakolon ye
{\IOR{(1)}}

\par }{\IO Dɔnkiri flanan: Ala ta kiti sera Zeruzalɛmu ma
{\IOR{(2)}}

\par }{\IO Dɔnkiri sabanan: Cira jigi ma tigɛ Ala ra
{\IOR{(3)}}

\par }{\IO Dɔnkiri naaninan: Zeruzalɛmu dugu halakira pewu
{\IOR{(4)}}

\par }{\IO Dɔnkiri loorunan: Ala ta mɔgɔw ta daariri
{\IOR{(5)}}

\par }{\IB \par }


\ChapOne{1}{\SH Zeruzalɛmu kɛra dugu lakolon ye
\par }
{\Q \VerseOne{1}E, dugu min tun fara mɔgɔw ra fɔlɔfɔlɔ,\FTNT{*}{{\FR 1:1 }{\FR{1.1
}}{\FT{Kasikan kitabu sura 1 ka taga a bla sura 4, o kumakanw bɛɛ kelen kelen bɛ damina ni heburukan sigininden dɔ ye, k’a ta a sigininden fɔlɔ ra, min ye Alɛfu ye, ka taga a bla a laban na min ye Tavu ye.}}}

\par }{\Q bi o le kɛra dugu lakolon ye tan!

\par }{\Q Siyaw bɛɛ tun bɛ dugu min ko fɔra fɔlɔfɔlɔ,

\par }{\Q bi o dugu le kɛra i ko muso cɛ sanin!

\par }{\Q Dugu min tun siginin bɛ kuntigiya ra jamanaw kunna fɔlɔfɔlɔ,

\par }{\Q bi o dugu le blara jamana tɔw ta fanga kɔrɔ!


\par }{\BB \par }
{\Q \VS{2}A bɛ kasi o, ka kasi su bɛɛ;

\par }{\Q a ɲada bɛɛ fara ɲaji ra.

\par }{\Q A kanubagaw bɛɛ ra,

\par }{\Q mɔgɔ si ma sɔrɔ k’a jusu saaro.

\par }{\Q A teriw bɛɛ k’a janfa;

\par }{\Q o bɛɛ yɛlɛmana ka kɛ a juguw ye.


\par }{\BB \par }
{\Q \VS{3}O ka Zuda ta mɔgɔw mina ka taga ni o ye,

\par }{\Q ka taga o bla jɔnyagbɛlɛn le ra.

\par }{\Q O siginin bɛ siyaw cɛ ra,

\par }{\Q nka o tɛ laganfiya sɔrɔra.

\par }{\Q O nɔgbɛnbagaw bɛɛ ka o gbɛn ka o mina;

\par }{\Q o y’a sɔrɔ a deguninba tun lo.


\par }{\BB \par }
{\Q \VS{4}Siyɔn dugu ta siraw bɛ sukasi kɛra,

\par }{\Q sabu mɔgɔ si tɛ nana ɲanagbɛw ra o siraw fɛ tuun.

\par }{\Q O ta sarakalasebagaw bɛ ŋunana,

\par }{\Q o ta sunguruw\FTNT{†}{{\FR 1:4 }{\FR{1.4
}}{\FT{O sunguruw fana tun bɛɛ baara kɛ Alabatoso kɔnɔ.}}} jusukun tɔɔrɔra.

\par }{\Q Dugu dondaw bɛɛ benbenna,

\par }{\Q dugu yɛrɛ ko bɛɛ kɛra jusukasi ko ye.


\par }{\BB \par }
{\Q \VS{5}O juguw sigira o kunna;

\par }{\Q o ɲasumanin le siginin bɛ o kunna,

\par }{\Q sabu Matigi Ala yɛrɛ le ka nin tɔɔrɔ la o kan

\par }{\Q o ta hakɛw caya kosɔn.

\par }{\Q O ka o denw mina ka taga ni o ye;

\par }{\Q olugu tagara kɛ o juguw ta jɔnw ye.


\par }{\BB \par }
{\Q \VS{6}Siyɔn dugu ta nɔɔrɔ bɛɛ bɔra a kan.

\par }{\Q O ta kuntigiw kɛra i ko mankalaninw,

\par }{\Q domunikɛyɔrɔ tɛ minw fɛ tuun.

\par }{\Q O bɛ bori o nɔgbɛnbaga ɲa,

\par }{\Q k’a sɔrɔ baraka si tɛ o ra tuun.


\par }{\BB \par }
{\Q \VS{7}Naforoba min tun bɛ Zeruzalɛmukaw fɛ fɔlɔfɔlɔ,

\par }{\Q sisan o ta sɛgɛ wagati ra,

\par }{\Q o bɛ miirira o naforoba ko ra

\par }{\Q ka o to yaala ra jamanaw ni ɲɔgɔn cɛ.

\par }{\Q O ta mɔgɔw donna o juguw boro,

\par }{\Q mɔgɔ si ma sɔrɔ ka o bɔsi;

\par }{\Q o juguw ka o halakitɔ ye ten minkɛ,

\par }{\Q olugu ka kɛ o lɔgɔbɔ ye.


\par }{\BB \par }
{\Q \VS{8}Zeruzalɛmu dugu ta jurumunw cayara fɔ k’a dama tɛmɛ;

\par }{\Q o kosɔn a kɛra yɔrɔ saninyabari ye.

\par }{\Q Minw bɛɛ tun b’a bonyara,

\par }{\Q olugu k’a fari lakolon ye minkɛ,

\par }{\Q o b’a dɔgɔyara sisan.

\par }{\Q Ale yɛrɛ bɛ ŋunana le,

\par }{\Q fɔ a b’a ɲa dogo.


\par }{\BB \par }
{\Q \VS{9}A ta nɔgɔninya nɔ bɛ a ta derege dugumayɔrɔ ra.

\par }{\Q Ko min tun bɛna a sɔrɔ kɔ fɛ, a tun ma o jate mina.

\par }{\Q A bencogo kɛra kabako le ye;

\par }{\Q mɔgɔ si fana ma sɔrɔ k’a jusu saaro.

\par }{\Q A ko: «E, Matigi Ala, ne ta sɛgɛ flɛ,

\par }{\Q sabu ne juguw sera ne ra.»


\par }{\BB \par }
{\Q \VS{10}A juguw ka a borofɛn nafaman bɛɛ cɛ.

\par }{\Q A ka siya wɛrɛw dontɔ ye

\par }{\Q a ta yɔrɔ saninman kɔnɔ;

\par }{\Q k’a sɔrɔ ele Ala tun ka o siyaw bari,

\par }{\Q ko o man kan ka don i ta mɔgɔw ta jɛn ra.


\par }{\BB \par }
{\Q \VS{11}A ta mɔgɔw bɛɛ ŋunatɔ le bɛ o ta domuni ɲini.

\par }{\Q O borofɛn minw ko tun ka gbɛlɛn o ma, o ka o di o juguw ma,

\par }{\Q janko ka domuni sɔrɔ k’a domu,

\par }{\Q ka baraka dɔɔnin don o yɛrɛ ra.

\par }{\Q «E, Matigi Ala, i ɲa lɔ ne ra ka ne flɛ,

\par }{\Q sabu mɔgɔ si tɛ ne jatera fɛn ye tuun.»


\par }{\BB \par }
{\Q \VS{12}Aw minw bɛ tɛmɛna sira kan,

\par }{\Q aw tɛ ne ta sɛgɛ jatera fɛn ye wa?

\par }{\Q Aw ye aw ɲa lɔ ne ra ka ne flɛ;

\par }{\Q jɔn ta tɔɔrɔ le ka ne ta bɔ?

\par }{\Q Jɔn ta tɔɔrɔ bɛ i ko nin tɔɔrɔ min benna ne kan,

\par }{\Q Matigi Ala ka min ben ne kan a ta dimiba lon na?


\par }{\BB \par }
{\Q \VS{13}A tora san fɛ ka tasuma lajigi

\par }{\Q ka n’a don fɔ ne korokunw na.

\par }{\Q A ka jɔ siri ne sen kɔrɔ,

\par }{\Q ka ne laben kɔ fɛ.

\par }{\Q A ka ne halaki pewu;

\par }{\Q ne sɛgɛninba lo lon bɛɛ.


\par }{\BB \par }
{\Q \VS{14}A yɛrɛ boro ka ne ta terenbariyakow siri

\par }{\Q k’a kɛ i ko yiri min bɛ la sɛnɛkɛmisi kan na;

\par }{\Q a ka o siri ɲɔgɔn na ka o la ne kan na,

\par }{\Q fɔ ka ne baraka bɛɛ ban.

\par }{\Q Matigi ka ne don mɔgɔ dɔw boro,

\par }{\Q ne fanga tɛ se mɔgɔ minw kɔrɔ.


\par }{\BB \par }
{\Q \VS{15}Ne ta kɛrɛkɛcɛfari minw bɛɛ tun bɛ ni ne ye,

\par }{\Q Matigi ka olugu bɛɛ gbɛn.

\par }{\Q A ka kɛrɛkɛjama dɔ wele ne kama,

\par }{\Q janko ka ne ta kanbelenw terege;

\par }{\Q Matigi ka Zuda mara ta dugumɔgɔw

\par }{\Q terege a sen kɔrɔ i ko rɛzɛn bɛ cɔngɔ cogo min na.


\par }{\BB \par }
{\Q \VS{16}O le kosɔn, ne bɛ kasira.

\par }{\Q E, ne ɲadenw fara ji ra,

\par }{\Q sabu ne jusu saarobaga yɔrɔ janyara ne ra,

\par }{\Q ale min tun bɛ se ka ne ja gbɛlɛya.

\par }{\Q Ne dencɛw bɛɛ halakira ka ban,

\par }{\Q sabu ne juguw baraka bonyara ni ne ta ye.


\par }{\BB \par }
{\Q \VS{17}Siyɔn k’a boro lɔ mɔgɔw ye,

\par }{\Q nka mɔgɔ si ma sɔrɔ k’a jusu saaro.

\par }{\Q Matigi Ala ka ci dɔ di

\par }{\Q Yakuba ta denw ta juguw ma,

\par }{\Q ko o juguw ye o lamini yɔrɔ bɛɛ ra.

\par }{\Q Zeruzalɛmu dugu kɛra yɔrɔ saninyabari ye olugu ɲa kɔrɔ.


\par }{\BB \par }
{\Q \VS{18}Matigi Ala ta le ye can ye;

\par }{\Q sabu ne le murutira ka ban a ta kuma ma.

\par }{\Q Aw siyaw bɛɛ, aw ye ne lamɛn!

\par }{\Q Aw ye ne ta dimi flɛ:

\par }{\Q O ka ne ta sungurudenw, ani ne ta kanbelenw

\par }{\Q mina ka taga ni o ye.


\par }{\BB \par }
{\Q \VS{19}Minw tun bɛ ne kanuna fɔlɔfɔlɔ, ne ka olugu wele,

\par }{\Q nka o ka ne janfa.

\par }{\Q Ne ta sarakalasebagaw, ani ne ta cɛkɔrɔbaw

\par }{\Q fagara dugu kɔnɔ;

\par }{\Q o tun bɛ domuni le ɲinina,

\par }{\Q janko ka baraka don o yɛrɛ ra.


\par }{\BB \par }
{\Q \VS{20}E, Matigi Ala, a flɛ, ne deguninba lo.

\par }{\Q Ne kɔnɔ bɛɛ ɲagamina;

\par }{\Q ne jusu bɛɛ ɲagamina,

\par }{\Q sabu ne le murutira ka ban i ta kuma ma pewu!

\par }{\Q Kɛnɛ ma, mɔgɔw bɛ fagara ni kɛrɛkɛmuru ye;

\par }{\Q so kɔnɔ, saya le bɛ yi!


\par }{\BB \par }
{\Q \VS{21}Mɔgɔw ka ne ŋunakan mɛn,

\par }{\Q nka mɔgɔ si ma na ne jusu saaro.

\par }{\Q Kojugu min sera ne ma, ne juguw bɛɛ ka o mɛn;

\par }{\Q ele Ala sɔnna ka o kɛ ne ra minkɛ, o diyara o ye sa.

\par }{\Q I tun ka lon min ko fɔ, a to o lon ye se;

\par }{\Q k’a to ne juguw fana ye kɛ i n’a fɔ ne.


\par }{\BB \par }
{\Q \VS{22}I kana i hakiri bɔ o ta kojuguw kɔ!

\par }{\Q I ka min kɛ ne ra

\par }{\Q ne ta terenbariyakow kosɔn,

\par }{\Q i ye o ɲɔgɔn le fana kɛ o ra;

\par }{\Q sabu ne ŋunakan cayara,

\par }{\Q ne baraka banna pewu.




\par }\Chap{2}{\SH Matigi Ala ka min kɛ a ta mɔgɔ ra
\par }
{\Q \VerseOne{1}E, Matigi dimina

\par }{\Q fɔ a ka Siyɔn dugu datugu ni sankabaw ye, k’a kɛ dibi ye!

\par }{\Q A ka Izirayɛli ta nɔɔrɔ bɛɛ bɔ a kan,

\par }{\Q k’a ben dugu ma.

\par }{\Q O dugu le tun bɛ i ko a senlayɔrɔ;

\par }{\Q nka a ma sɔn k’a hakiri to o ra, a ta dimilon na.


\par }{\BB \par }
{\Q \VS{2}Matigi ka Yakuba ta duguw bɛɛ halaki ka o ban pewu,

\par }{\Q hali a ma hina o ra.

\par }{\Q A jusu bɔninba

\par }{\Q ka Zuda mara ta dugu barakamanw benben.

\par }{\Q Jamana ni a kuntigiw bɛɛ,

\par }{\Q o ka o bɛɛ ben dugu ma ka o lamaroya.


\par }{\BB \par }
{\Q \VS{3}A ta dimiba kosɔn,

\par }{\Q a ka Izirayɛli ta baraka bɔ a kan.

\par }{\Q Wagati min na o juguw wurira o kama,

\par }{\Q a banna k’a boro bɔ ka o dɛmɛ.

\par }{\Q A ka tasumaba mana Yakuba ta so kɔnɔ,

\par }{\Q ka o ta yɔrɔw fan bɛɛ jɛni.


\par }{\BB \par }
{\Q \VS{4}A k’a ta kalan sama a ta mɔgɔw kama, i n’a fɔ o jugu dɔ.

\par }{\Q A ka kalan mina ni a kininboro ye a ta mɔgɔw kama, i n’a fɔ o kɛrɛbaga dɔ.

\par }{\Q Mɔgɔw ɲa tun bɛ bɔ mɔgɔ minw bɛɛ fɛ,

\par }{\Q a ka olugu bɛɛ faga Siyɔn dugu ta sow kɔnɔ.

\par }{\Q A k’a ta dimiba lajigi o kan

\par }{\Q i ko tasuma.


\par }{\BB \par }
{\Q \VS{5}Matigi kɛra i ko Izirayɛli jugu dɔ;

\par }{\Q a ka Izirayɛlimɔgɔw halaki ka o ban pewu.

\par }{\Q A ka o ta masabonbaw bɛɛ halaki,

\par }{\Q ka o ta bon barakamanw cɛn.

\par }{\Q A ka ɲaji ni kasi caya

\par }{\Q Zuda mara mɔgɔw cɛ ra.


\par }{\BB \par }
{\Q \VS{6}A k’a yɛrɛ ta yɔrɔ laminikogo cɛn, i ko nankɔ ta sansan bɛ cɛn cogo min na;

\par }{\Q a k’a ta ɲɔgɔnkunbɛnyɔrɔ cɛn.

\par }{\Q Matigi Ala ka mɔgɔw hakiri bɔ

\par }{\Q ɲanagbɛw, ani Nɛnɛkirilonw* kɔ Siyɔn dugu kɔnɔ.

\par }{\Q A ta dimiba kosɔn, a ka masacɛw

\par }{\Q ani sarakalasebagaw bɛɛ dɔgɔya.


\par }{\BB \par }
{\Q \VS{7}Matigi banna a ta sarakajɛnifɛn* na;

\par }{\Q a k’a kɔ don a ta yɔrɔ saninman ma.

\par }{\Q A ka Siyɔn dugu masabonw labla,

\par }{\Q k’a to o juguw ka o kogow cici.

\par }{\Q Mankanw cayara Matigi Ala ta batoso kɔnɔ,

\par }{\Q k’a kɛ i ko ɲanagbɛlon dɔ ta mankan.


\par }{\BB \par }
{\Q \VS{8}Matigi Ala k’a latigɛ

\par }{\Q ko a bɛ Siyɔn dugu laminikogow ci.

\par }{\Q A ka juru la k’a suma,

\par }{\Q a fana ma sɔn k’a ciri dabla fiyewu!

\par }{\Q A ka dugu kogo barakamanw ni a laminikogow bla sukasi ra;

\par }{\Q o bɛɛ benbenna ɲɔgɔn kan.


\par }{\BB \par }
{\Q \VS{9}Dugu donda konw karira ka ben fɔ ka don bɔgɔ ra, dugukolo ra;

\par }{\Q a ka konw sɔgɔnanw cɛn, ka o bɛɛ karikari.

\par }{\Q O ta masacɛ ni o ta kuntigiw bɛ siya wɛrɛw boro.

\par }{\Q Sariya tɛ yi tuun;

\par }{\Q o ta ciraw fana tɛ kuma foyi sɔrɔra

\par }{\Q ka bɔ Matigi Ala fɛ tuun k’a fɔ mɔgɔw ye.


\par }{\BB \par }
{\Q \VS{10}Siyɔn dugu cɛkɔrɔbaw,

\par }{\Q olugu jenin siginin bɛ dugu ma.

\par }{\Q O ka buguri kɛ o kun na,

\par }{\Q ka bɔrɔfaniw don o yɛrɛ ra.

\par }{\Q Zeruzalɛmu sungurudenw

\par }{\Q ka o kun biri dugu ma.


\par }{\BB \par }
{\Q \VS{11}Ne ɲadenw baraka banna kasi fɛ;

\par }{\Q ne kɔnɔ gbanna;

\par }{\Q ne kɔnɔnɔ firira

\par }{\Q ne ta dugumɔgɔw ta cɛnri kosɔn;

\par }{\Q sabu denmisɛnw ni denɲɛninw bɛ siradaw ra,

\par }{\Q o bɛɛ baraka dɛsɛnin lo.


\par }{\BB \par }
{\Q \VS{12}O b’a fɔra o bamusow ye ko:

\par }{\Q «An bɛ domuni ni rɛzɛnji fɛ!»

\par }{\Q O baraka dɛsɛnin bɛ dugu siradaw ra

\par }{\Q i ko mɔgɔ mandiminin.

\par }{\Q O nin bɛ bɔra o ra,

\par }{\Q ka o to o bamusow boro.


\par }{\BB \par }
{\Q \VS{13}Ne bɛna mun le fɔ aw ye tuun?

\par }{\Q Ne bɛna aw suma ni jɔn le ye tuun, Zeruzalɛmu dugumɔgɔw?

\par }{\Q Ne bɛna aw suma ni jɔn le ye,

\par }{\Q ka aw jusu saaro, Siyɔn dugumɔgɔw?

\par }{\Q Sabu aw ta cɛnri bonyara i ko Kɔgɔjiba!

\par }{\Q Jɔn le bɛna se ka aw bɔsi ka bɔ nin na sa?


\par }{\BB \par }
{\Q \VS{14}Aw ta ciraw ka ko o ko ye k’a fɔ aw ye,

\par }{\Q o bɛɛ tun ye kumalakolonw, ani mɔgɔlafirikumaw le ye.

\par }{\Q O ma aw ta jurumunw gbɛya k’a fɔ aw ye,

\par }{\Q ni o tɛ, o tun tɛna aw mina.

\par }{\Q O ka kuma min o min fɔ aw ye,

\par }{\Q o bɛɛ kɛra faninya ni janfakumaw le ye.


\par }{\BB \par }
{\Q \VS{15}Tɛmɛbagaw bɛɛ bɛ kabakoya

\par }{\Q fɔ ka o boro fla gbasi ɲɔgɔn na aw le kosɔn.

\par }{\Q O bɛ filen fiyɛ ka o kun yuguyugu

\par }{\Q Zeruzalɛmu dugumɔgɔw kosɔn,

\par }{\Q k’a fɔ ko: «E, o tun b’a fɔra dugu min ma ko a cɛɲa dafanin lo,

\par }{\Q ani dunuɲa bɛɛ tun bɛ ɲagarira dugu min kosɔn,

\par }{\Q o dugu le ye nin ye tan bi wa?»


\par }{\BB \par }
{\Q \VS{16}Aw juguw bɛɛ bɛ o daw wagara

\par }{\Q ka kumabaw fɔ aw le ma.

\par }{\Q O bɛ filen fiyɛ, ka o ɲin ɲimi,

\par }{\Q ko: «An ka o bɛɛ halaki ka ban pewu!

\par }{\Q An tun bɛ lon min kɔnɔna cɔ,

\par }{\Q o le sera bi, an ɲa k’a ye!»


\par }{\BB \par }
{\Q \VS{17}Matigi Ala tun ka min latigɛ, a ka o kɛ.

\par }{\Q A tun k’a darakan min di kabini wagatijan, a ka o le dafa.

\par }{\Q A ka cɛnri kɛ,

\par }{\Q hali a ma hina.

\par }{\Q A k’a to aw juguw yɛrɛkora aw ma;

\par }{\Q a ka aw juguw baraka bonya.


\par }{\BB \par }
{\Q \VS{18}O bɛ kulera ni o jusukun bɛɛ ye, ka Matigi wele.

\par }{\Q Siyɔn dugu kogow,

\par }{\Q aw ye ɲaji woyo su ni tere,

\par }{\Q i ko baji.

\par }{\Q Aw kana sɛgɛ kasi ra;

\par }{\Q aw ɲaden kana ɲajibɔ dabla ka ye.


\par }{\BB \par }
{\Q \VS{19}Aw ye wuri su fɛ ka kule!

\par }{\Q Aw ye kule su wagati bɛɛ ra.

\par }{\Q Aw ye aw jusukunnakow bɛɛ fɔ Matigi ɲa kɔrɔ,

\par }{\Q k’a kɛ i ko ji bɛ woyo cogo min na.

\par }{\Q Aw ye aw boro kɔrɔta k’a daari,

\par }{\Q janko a ye aw denw kisi,

\par }{\Q sabu o bɛ sara kɔngɔ boro

\par }{\Q dugu siradaw bɛɛ ra.


\par }{\BB \par }
{\Q \VS{20}E, Matigi Ala,

\par }{\Q i ɲa lɔ an na, k’a flɛ i bɛ nin kow kɛra mɔgɔ minw na.

\par }{\Q Yala a daganin bɛ ko muso ye a yɛrɛ woroden sogo domu wa,

\par }{\Q a b’a den min kanu?

\par }{\Q Yala a daganin lo ko sarakalasebagaw ni ciraw ye faga

\par }{\Q hali Matigi ta yɔrɔ saninman kɔnɔ wa?


\par }{\BB \par }
{\Q \VS{21}Denmisɛnw ni mɔgɔkɔrɔbaw

\par }{\Q suw lalanin bɛ dugu ma siradaw ra.

\par }{\Q O ka ne ta sungurudenw

\par }{\Q ani ne ta kanbelenw faga ni kɛrɛkɛmuru ye.

\par }{\Q I ta dimilon na kɔni, i ka fagari kɛ,

\par }{\Q i ka mɔgɔw kannatigɛ, hali i ma hina.


\par }{\BB \par }
{\Q \VS{22}I ka an jatigɛbagaw wele ka bɔ fan bɛɛ ra ka na an kama,

\par }{\Q k’a kɛ i n’a fɔ o bɛ mɔgɔw wele ɲanagbɛ ra cogo min na.

\par }{\Q Matigi Ala ta dimilon na, mɔgɔ si ma bɔsi,

\par }{\Q mɔgɔ si ɲanaman ma to.

\par }{\Q An tun ka an janto den minw na, ka o lamɔ,

\par }{\Q an juguw ka olugu bɛɛ halaki.




\par }\Chap{3}{\SH Ala ta cira ta tɔɔrɔ ni a ta jigi
\par }
{\Q \VerseOne{1}Ne ye mɔgɔ dɔ le ye min ka tɔɔrɔ silɔn,

\par }{\Q sabu Ala ta dimi kosɔn, a ta tɔɔrɔ sera ne ma.


\par }{\Q \VS{2}A ka ne mina ka taga ni ne ye dibi ra;

\par }{\Q a ma taga ni ne ye yeelen na.


\par }{\Q \VS{3}A boro bɛ ne kelen le kan;

\par }{\Q wagati bɛɛ a bɛ tɔɔrɔ lase ne ma.


\par }{\BB \par }
{\Q \VS{4}A ka ne fari ni ne sogo bɛɛ cɛn;

\par }{\Q a ka ne kolow bɛɛ karikari.


\par }{\Q \VS{5}A ka kogo le lɔ ne fan bɛɛ ra,

\par }{\Q ka ne lamini ni bɔnɔ ni tɔɔrɔ ye.


\par }{\Q \VS{6}A ka ne bla dibi ra,

\par }{\Q i n’a fɔ mɔgɔ minw sara kabini wagatijan.


\par }{\Q \VS{7}A ka ne lamini ni kogo ye janko ne kana se ka bɔsi;

\par }{\Q a ka nɛgɛjɔrɔkɔ gbirimanw don ne ra.


\par }{\BB \par }
{\Q \VS{8}Ne kulera cogo bɛɛ ra k’a wele ko a ye ne dɛmɛ,

\par }{\Q nka a ma ne ta daariri jaabi.


\par }{\Q \VS{9}A ka ne ta siraw datugu ni kabakurubaw ye;

\par }{\Q a ka ne tɛmɛsira tigɛ.


\par }{\BB \par }
{\Q \VS{10}A lara ka ne kɔnɔ i ko wara bɛ la ka mɔgɔ kɔnɔ cogo min na,

\par }{\Q i ko jara bɛ dogo ka mɔgɔ kɔnɔ cogo min na.


\par }{\Q \VS{11}A ka ne sama ka bɔ ne ta sira kan, ka ne sogo tigɛtigɛ i ko wara;

\par }{\Q a ka ne to ne kelen na.


\par }{\Q \VS{12}A ka biɲɛ don a ta kalan na k’a sama;

\par }{\Q a ka ne suma, ka ne bon ni a ta biɲɛ ye.


\par }{\BB \par }
{\Q \VS{13}A ka biɲɛw bɔ a ta biɲɛforogo kɔnɔ,

\par }{\Q ka ne bon ka ne sɔgɔ ne soro ra.


\par }{\Q \VS{14}Ne kɛra lɔgɔbɔrifɛn ye ne ta mɔgɔw bɛɛ le fɛ;

\par }{\Q o bɛ ne tɔgɔ le don o ta dɔnkiriw ra lon bɛɛ.


\par }{\Q \VS{15}A ka ne kɔnɔ fa ni ɲuguflaburu kunaman le ye,

\par }{\Q ka jalaji kɛ ne ta minji ye.


\par }{\BB \par }
{\Q \VS{16}A ka ne ɲinw karikari ni bɛrɛkisɛ ye,

\par }{\Q ka ne la bugurigbɛ ra.


\par }{\Q \VS{17}I ka ne ni hɛra faran ka bɔ ɲɔgɔn na;

\par }{\Q ne m’a lɔn tuun fɛn min tɔgɔ ye ko ɲasuma.


\par }{\Q \VS{18}O kosɔn ne ko: «Ne ta bonya banna pewu;

\par }{\Q ne jigi tɛ foyi kan tuun Matigi Ala fɛ.»


\par }{\SH Matigi Ala ta ɲumanya tɛ ban
\par }
{\Q \VS{19}Ni ne miirira ne ta sɛgɛ ni ne ta maɲumanko ra,

\par }{\Q a bɛ kɛ ne fɛ i ko jalaji ni baga.


\par }{\Q \VS{20}Ne hakiri b’a ra tuma bɛɛ;

\par }{\Q o kosɔn ne jusukun tɔɔrɔnin lo.


\par }{\Q \VS{21}Nka ne bɛ ko min to ne hakiri ra, o le ye nin ye;

\par }{\Q fɛn min bɛ ne jigi ye o le ye nin ye:


\par }{\BB \par }
{\Q \VS{22}Matigi Ala ta ɲumanya ma ban,

\par }{\Q a ta hina ma se a dan ma.


\par }{\Q \VS{23}Sɔgɔma o sɔgɔma ɲumanyakura, ani hinakura.

\par }{\Q E, i ta kankelentigiya ka bon dɛ!


\par }{\Q \VS{24}Ne b’a fɔ ne jusukun na ko: «Matigi Ala le ye ne ninyɔrɔ ye.»

\par }{\Q O kosɔn ne jigi bɛ ale le kan.


\par }{\BB \par }
{\Q \VS{25}Minw jigi bɛ Matigi Ala kan,

\par }{\Q mɔgɔ minw bɛ Matigi ta jɛnɲɔgɔnya ɲini,

\par }{\Q a bɛ koɲuman kɛ olugu ye;


\par }{\Q \VS{26}Ka je ka Matigi Ala ta kisiri makɔnɔ,

\par }{\Q o ka ɲi.


\par }{\Q \VS{27}Mɔgɔ ye dimi sɔnmina a denmisɛnman,

\par }{\Q o ka ɲi a ma.


\par }{\Q \VS{28}A bɛna je ka sigi a kelen na,

\par }{\Q sabu Ala le k’a latigɛ a ye ten.


\par }{\BB \par }
{\Q \VS{29}A bɛna biri fɔ k’a da don buguri ra,

\par }{\Q sabu kisiri jigiya bɛ se ka sɔrɔ hali bi.


\par }{\Q \VS{30}A bɛna a yɛ lɔ a bugɔbaga ye,

\par }{\Q k’a to mɔgɔw y’a dɔgɔya.


\par }{\BB \par }
{\Q \VS{31}Sabu Matigi tɛ ban mɔgɔ ra,

\par }{\Q k’a tigi to yi wagati bɛɛ.


\par }{\Q \VS{32}Nka hali ni a ka i jusukun tɔɔrɔ, a bɛ hina,

\par }{\Q ka kaɲa ni a ta ɲumanyaba ye;


\par }{\Q \VS{33}sabu a man di a ye ka sɛgɛ ben mɔgɔ kan,

\par }{\Q a man di a ye ka adamaden jusukun tɔɔrɔ.


\par }{\BB \par }
{\Q \VS{34}Nka ni aw bɛ jamana ta kasodenw

\par }{\Q bɛɛ dɔndɔn aw sen kɔrɔ,


\par }{\Q \VS{35}ni aw bɛ mɔgɔ ta jo yɛlɛma k’a kɛ a jaraki ye

\par }{\Q Ala Kɔrɔtaninba yɛrɛ ɲa kɔrɔ,


\par }{\Q \VS{36}ni aw bɛ mɔgɔ jo bɔsi a ra kititigɛyɔrɔ ra,

\par }{\Q yala Matigi tɛ o kow yera le wa?


\par }{\BB \par }
{\Q \VS{37}Jɔn le bɛ se ka kuma dɔrɔn, k’a to ko dɔ ye kɛ,

\par }{\Q ni Matigi yɛrɛ m’a latigɛ ko o ko ye kɛ?


\par }{\Q \VS{38}Koɲuman o, kojugu o,

\par }{\Q yala Ala Kɔrɔtaninba yɛrɛ da le tɛ o bɛɛ latigɛra wa?


\par }{\Q \VS{39}Mun kosɔn adamaden bɛ dimi,

\par }{\Q mun kosɔn mɔgɔ bɛ dimi a ta jurumun tɔɔrɔ kosɔn?


\par }{\SH Cira ko a ta mɔgɔw ye nimisa
\par }
{\Q \VS{40}An ye an ta kokɛcogo sɛgɛsɛgɛ, ka miiri,

\par }{\Q ka sekɔ ka na Matigi Ala fɛ.


\par }{\Q \VS{41}An ye an jusukun miiriyaw bɛɛ la Ala kan,

\par }{\Q ka an boro fana kɔrɔta Ala fan fɛ, sankolo ra.


\par }{\Q \VS{42}An kɔni ka i hakɛ ta, an kɛra mɔgɔ murutininw ye;

\par }{\Q ele fana ma sɔn ka yafa an ma.


\par }{\BB \par }
{\Q \VS{43}I ka i ta dimi kɛ fani ye k’a melege i yɛrɛ ra, ka an nɔgbɛn;

\par }{\Q i ka an faga, hali i ma hina an na.


\par }{\Q \VS{44}I ka i yɛrɛ datugu ni sankaba ye,

\par }{\Q janko an ta daariri si kana se i ma.


\par }{\Q \VS{45}I ka an kɛ i ko fɛn ɲacintanw,

\par }{\Q i ko ɲamaɲama, siya tɔw cɛ ra.


\par }{\BB \par }
{\Q \VS{46}An juguw bɛɛ bɛ o da wagara

\par }{\Q ka kumabaw fɔ anw le ma.


\par }{\Q \VS{47}Jatigɛ ni dingakɔnɔben, o le sera an ma;

\par }{\Q halakiri ni cɛnriba, o le sera an ma.


\par }{\Q \VS{48}Ne ɲaji bɛ jigira i ko kɔji,

\par }{\Q ne ta mɔgɔw ta cɛnriba kosɔn.


\par }{\BB \par }
{\Q \VS{49}Ne ɲaji bɛ jigira le, a tɛ lɔ;

\par }{\Q ne tɛna kasi dabla ka ye,


\par }{\Q \VS{50}fɔ Matigi Ala ye na to sankolo ra

\par }{\Q k’a hakiri to an na, ka an flɛ.


\par }{\Q \VS{51}Min sera ne ta dugu sunguruw ma,

\par }{\Q ni ne ka o flɛ, o bɛ ne jusukun tɔɔrɔ le.


\par }{\BB \par }
{\Q \VS{52}Minw kɛra ne juguw ye, k’a sɔrɔ kun t’a ra,

\par }{\Q olugu ka ne nɔgbɛn i ko o bɛ kɔnɔnin gbɛn k’a mina cogo min na.


\par }{\Q \VS{53}O ka ne firi kɔlɔn kɔnɔ ko o bɛ ne faga;

\par }{\Q o ka kabakuru dɔ kɛ ka ne datugu.


\par }{\Q \VS{54}Jiw ka ne tunu.

\par }{\Q Ne ko: «Ne ta banna sa!»


\par }{\BB \par }
{\Q \VS{55}Nka ne tora fɔ kɔlɔn kɔnɔnɔ yi

\par }{\Q ka ele Matigi Ala tɔgɔ wele.


\par }{\Q \VS{56}I ka ne ta welerikan mɛn:

\par }{\Q «I kana i toro datugu ne ŋunakan ni ne ta welerikan na.»


\par }{\SH Ala k’a ta mɔgɔw jaabi
\par }
{\Q \VS{57}Lon min ne ka i wele, i gbarara ne ra;

\par }{\Q i k’a fɔ ne ma ko ne kana siran!


\par }{\BB \par }
{\Q \VS{58}Matigi, i lɔra ni ne kunko ye,

\par }{\Q i ka ne nin kisi.


\par }{\Q \VS{59}Matigi Ala, o ka kojugu minw kɛ ne ra, i ka o ye;

\par }{\Q o kosɔn, i yɛrɛ ye ne ta kiti tigɛ.


\par }{\Q \VS{60}O b’a fɛ ka o yɛrɛ dimibɔ ne ra cogo min na,

\par }{\Q ani o ka jɛn min siri ne kama, i ka o bɛɛ ye.


\par }{\BB \par }
{\Q \VS{61}Matigi Ala, i ka o ta dɔgɔyarikumaw mɛn,

\par }{\Q ani o b’a fɛ ka jɛn min siri ne kosɔn.


\par }{\Q \VS{62}O bɛ o ta kumaw bɛɛ fɔra ne le ma;

\par }{\Q o ta miiriya bɛɛ bɛ ne le kan lon bɛɛ.


\par }{\Q \VS{63}A flɛ, ni o siginin lo o, ni o lɔnin lo o,

\par }{\Q ne tɔgɔ le bɛ o ta dɔnkiriw bɛɛ ra.


\par }{\BB \par }
{\Q \VS{64}E, Matigi Ala, o ka min kɛ ne ra,

\par }{\Q i ye o sara ni o ɲɔgɔn le ye fana.


\par }{\Q \VS{65}I ye o jusukun tɔɔrɔ kosɛbɛ,

\par }{\Q ka i ta danga ben o kan.


\par }{\Q \VS{66}Matigi Ala, i ye dimi o kɔrɔ ka o nɔgbɛn,

\par }{\Q ka o halaki ka bɔ i ta dugukolo kɔ kan pewu.




\par }\Chap{4}{\SH Zeruzalɛmu dugumɔgɔw ta sɛgɛ
\par }
{\Q \VerseOne{1}E, sanin le ɲa finna!

\par }{\Q Sanin yɛrɛworo le ɲa yɛlɛmana!

\par }{\Q Yɔrɔ saninman ta kabakuruw le yɛrɛgɛra

\par }{\Q siradaw bɛɛ ra!


\par }{\BB \par }
{\Q \VS{2}E, Siyɔn duguden dawulamanw,

\par }{\Q minw dawula tun ka bon i ko sanin yɛrɛworo,

\par }{\Q olugu le kɛra sisan i ko bɔgɔdaga,

\par }{\Q dagalalagabaga boro bɛ min lalaga!


\par }{\BB \par }
{\Q \VS{3}Hali kongowuruw bɛ o sinw lɔ o denw ye,

\par }{\Q k’a to o denw ye sin min.

\par }{\Q Nka ne ta mɔgɔw kɛra mɔgɔ hinabariw le ye,

\par }{\Q i ko kɔnɔsogolon\FTNT{*}{{\FR 4:3 }{\FR{4.3
}}{\FT{Kɔnɔsogolon ye kɔnɔ dɔ ye, min bɛ taga k’a ta fanw ni a ta denw to a kɔ kongo kɔnɔ; a tɛ a janto o ra (}}{\XT{Ayuba kitabu 39.14-18}}{\FT{).}}} min bɛ kongokolon kɔnɔ.


\par }{\BB \par }
{\Q \VS{4}Denɲɛninw kan bɛ ja

\par }{\Q minlɔgɔ boro;

\par }{\Q denmisɛnw bɛ kasi domuni nɔ fɛ,

\par }{\Q nka mɔgɔ si tɛ foyi di o ma.


\par }{\Q \VS{5}Minw ta baro tun ye domuni dimanw ye,

\par }{\Q olugu le bɛ sara kɔngɔ boro sirakunw na.

\par }{\Q Minw tun lamɔna fani sɔngɔgbɛlɛnw cɛ ra,

\par }{\Q olugu le bɛ lara sununkunw kan.


\par }{\BB \par }
{\Q \VS{6}Ne ta mɔgɔw ta jurumun tɔɔrɔ juguyara

\par }{\Q fɔ ka tɛmɛ Sodɔmukaw ta kan;

\par }{\Q Sodɔmukaw ta dugu tun halakira yɔrɔnin kelen na le;

\par }{\Q mɔgɔ si boro tun ma se o ma.


\par }{\BB \par }
{\Q \VS{7}Siyɔn fagamaw tun saninyanin bɛ kosɛbɛ;

\par }{\Q o tun gbɛnin bɛ ka tɛmɛ nɔnɔ kan.

\par }{\Q O fari tun cɛ ka ɲi ka tɛmɛ kɔnɔnkisɛ kan;

\par }{\BB \par }
{\Q o fari cogo tun dakaɲanin bɛ i ko safiri lulu.


\par }{\Q \VS{8}Nka sisan o ɲada finna ka tɛmɛ dagafinfin kan;

\par }{\Q mɔgɔ tɛ se ka o ye sira ra ka o lɔn tuun.

\par }{\Q O fasara, fɔ ka o kolow bɔ kɛnɛ ma;

\par }{\Q o fari jajara i ko yirijalan.


\par }{\Q \VS{9}O ka minw faga ni kɛrɛkɛmuru ye, olugu ta belen fisayara

\par }{\Q ka tɛmɛ kɔngɔ ta mɔgɔ faganinw kan;

\par }{\Q kɔngɔ ka olugu baraka bɛɛ ban,

\par }{\Q domunisɔrɔbariya ka o halaki.


\par }{\BB \par }
{\Q \VS{10}Muso minw tun ye hinabagaw ye kakɔrɔ,

\par }{\Q bi olugu yɛrɛ boro le ka o ta denw sogo tobi.

\par }{\Q O le kɛra o ta domuni ye.

\par }{\Q O kow kɛra ne ta dugumɔgɔw ta halakiri wagati le ra.


\par }{\BB \par }
{\Q \VS{11}Matigi Ala ta dimi sera a dan ma;

\par }{\Q a k’a ta dimi bɔn Siyɔn dugu kan.

\par }{\Q A ka tasuma dɔ mana Siyɔn dugu kɔnɔ,

\par }{\Q fɔ ka dugu jusiginanw bɛɛ jɛni.


\par }{\BB \par }
{\Q \VS{12}Dugukolo masacɛw si tun tɛna la nin ko ra;

\par }{\Q dunuɲamɔgɔw si tun tɛna la a ra,

\par }{\Q ko lon dɔ, Zeruzalɛmu kɛrɛbagaw, ani o juguw

\par }{\Q tun bɛna don Zeruzalɛmu dugu donda fɛ.


\par }{\BB \par }
{\Q \VS{13}O bɛɛ kɛra o ta ciraw ta terenbariyaw le kosɔn,

\par }{\Q ani o ta sarakalasebagaw ta kojuguw kosɔn;

\par }{\Q sabu olugu ka mɔgɔ terenninw faga,

\par }{\Q ka o jori woyo dugu kɔnɔ.


\par }{\BB \par }
{\Q \VS{14}O bɛ talontalonna siraw kan ka taga, i ko fiyentɔw;

\par }{\Q o ta mɔgɔfaga hakɛ ka o lanɔgɔ,

\par }{\Q k’a kɛ fɔ mɔgɔ si tɛ sɔn

\par }{\Q ka maga hali o ta faniw na.


\par }{\BB \par }
{\Q \VS{15}Mɔgɔw bɛ pɛrɛn k’a fɔ o ye ko: «Aw ye bɔ yi, mɔgɔ saninyabariw!

\par }{\Q Aw ye bɔ yi! Aw ye bɔ yi! Aw kana maga an na!»

\par }{\Q O kosɔn o bɔra ka kɛ yaala ye ka lamini.

\par }{\Q Siya wɛrɛ mɔgɔw b’a fɔ o ma ko: «Aw tɛ se ka sigi an cɛ ra yan tuun!»


\par }{\BB \par }
{\Q \VS{16}Matigi Ala yɛrɛ le ka o janjan yɔrɔw ra;

\par }{\Q a tɛna a janto o ra tuun.

\par }{\Q Mɔgɔw ma sarakalasebagaw si bonya,

\par }{\Q o ma makari cɛkɔrɔbaw si ra.


\par }{\BB \par }
{\Q \VS{17}An ɲadenw sɛgɛra flɛri ra;

\par }{\Q an ka dɛmɛbaga ɲini an yɛrɛ ra, ka dɛsɛ.

\par }{\Q An ka flɛri kɛ ka mɛɛn, ka an jigi la jamana min kan,

\par }{\Q o jamana mɔgɔw ma na an kisi.


\par }{\BB \par }
{\Q \VS{18}An juguw bɛ an tagamatɔ kɔrɔsi;

\par }{\Q hali an tɛ se ka tɛmɛ an yɛrɛ ta dugu siraw fɛ!

\par }{\Q An laban kɔni surunyara, an ta teredaw dafara ka ban,

\par }{\Q sabu an ta laban le sera.


\par }{\BB \par }
{\Q \VS{19}An nɔgbɛnbagaw ka teri

\par }{\Q ka tɛmɛ bɔn tagatɔ kan san fɛ.

\par }{\Q O ka an nɔgbɛn kuruw kan,

\par }{\Q ka taga dogo ka an kɔnɔ kongokolon kɔnɔ.


\par }{\BB \par }
{\Q \VS{20}Min tun ye an nin tangabaga ye, Matigi Ala ta mɔgɔ ɲanawolomanin,

\par }{\Q ale yɛrɛ benna o ta jan na.

\par }{\Q An tun b’a fɔra ko an bɛna dogo ale min ta suma kɔrɔ

\par }{\Q janko ka ɲanamanya ka to siyaw cɛ ra.


\par }{\BB \par }
{\Q \VS{21}Edɔmu ta mɔgɔw, aw minw siginin bɛ Usi jamana ra,

\par }{\Q aw ye ɲagari, ka ninsɔndiya!

\par }{\Q Nka o bɛna minnifɛn dɔ di aw fana ma;

\par }{\Q aw bɛna o min ka ɲanamini fɔ ka aw fari lakolon to.


\par }{\BB \par }
{\Q \VS{22}Siyɔn dugu, aw ta jurumunw kafarira;

\par }{\Q o tɛna aw mina ka taga ni aw ye tuun.

\par }{\Q Ele Edɔmu dugu, Ala bɛna aw ta jurumunw hakɛw le bɔ aw ra sisan;

\par }{\Q a bɛna aw ta terenbariyaw bɔ kɛnɛ kan.




\par }\Chap{5}{\SH Ala ta mɔgɔw ta daariri
\par }
{\Q \VerseOne{1}E, Matigi Ala, ko min sera an ma, i hakiri to o ra;

\par }{\Q an ta maroya flɛ, ka i janto an na.


\par }{\Q \VS{2}An ta cɛn yɛlɛmana ka kɛ siya wɛrɛ ta ye;

\par }{\Q an ta sow kɛra mɔgɔ wɛrɛ ta ye.


\par }{\Q \VS{3}An kɛra feritaw le ye, sabu an facɛw tɛ yi;

\par }{\Q an bamusow kɛra i ko muso cɛ saninw.


\par }{\Q \VS{4}An ka kan ka an ta ji minta san le;

\par }{\Q an ta tobirikɛlɔgɔ fana bɛ sɔrɔ ni wari le ye.


\par }{\Q \VS{5}An nɔgbɛnbagaw bɛ an kɔ tuma bɛɛ;

\par }{\Q an sɛgɛra, o tɛ a to an ye nɛnɛkiri.


\par }{\Q \VS{6}An bɛ Misirankaw, ani Asirikaw le daari,

\par }{\Q janko olugu ye domuni di an ma ka an wasa.


\par }{\Q \VS{7}An bɛmaw le ka terenbariyakow kɛ, nka olugu tɛ yan tuun;

\par }{\Q o ta jurumun hakɛ bɛ benna anw le kan.


\par }{\Q \VS{8}Jɔnw le sigira an kunna;

\par }{\Q mɔgɔ tɛ yi min bɛ an bɔsi ka bɔ o boro.


\par }{\Q \VS{9}An bɛ an nin le bla farati ra ka taga an ta domuni ɲini ka na;

\par }{\Q sabu mɔgɔfagabagaw bɛ ben an kan kongokolon kɔnɔ.


\par }{\Q \VS{10}Kɔngɔ gbanna an na, fɔ an fari bɛ an jɛnijɛni,

\par }{\Q i n’a fɔ an donna furunɛ le kɔnɔ.


\par }{\Q \VS{11}O benna Siyɔn dugu musow kan,

\par }{\Q ka ben Zuda mara dugu ta sungurudenw kan.


\par }{\Q \VS{12}O boro ka an ta kuntigiw kan dulon juru ra;

\par }{\Q o ma cɛkɔrɔbaw bonya.


\par }{\Q \VS{13}An ta kanbelenw le bɛ wugusikabaw ɲu;

\par }{\Q cɛdenninw bɛ talontalonna ni lɔgɔdoniw ye o kunna.


\par }{\Q \VS{14}Dugu cɛkɔrɔbaw tɛ sigira dugu donda ra tuun,

\par }{\Q kanbelenw tɛ o ta fɔrifɛnw fɔra tuun.


\par }{\Q \VS{15}Ɲagari banna an jusu ra pewu;

\par }{\Q an ta dɔnw yɛlɛmana k’a kɛ sukasi le ye.


\par }{\Q \VS{16}An ta masafugula benna ka bɔ an kun na;

\par }{\Q bɔnɔ ka an sɔrɔ, sabu an ka jurumun kɛ.


\par }{\Q \VS{17}Fɛn min k’a to an baraka banna;

\par }{\Q fɛn min kosɔn an ɲadenw baraka dɔgɔyara,


\par }{\Q \VS{18}o le ye ko Siyɔn kuru* kɛra yɔrɔ lakolon ye,

\par }{\Q ka kɛ kongowuruw ta yaalayɔrɔ ye.


\par }{\Q \VS{19}Nka ele kɔni Matigi Ala, ele bɛ i ta masaya ra wagati bɛɛ;

\par }{\Q i ta masaya bɛ to a nɔ ra wagati bɛɛ, ani tuma bɛɛ le.


\par }{\Q \VS{20}Mun kosɔn i ɲinana an kɔ pewu?

\par }{\Q Yala i bɛna ban an na an ta si tɔ bɛɛ le ra wa?


\par }{\Q \VS{21}A to an ye sekɔ ka na i fɛ Matigi Ala, janko an ye sekɔ ka na;

\par }{\Q a to an ye kɛ i ko an tun bɛ cogo min na fɔlɔfɔlɔ.


\par }{\Q \VS{22}Yala i bɛna ban an na ka an to yi pewu le wa?

\par }{\Q Yala i dimina an kɔrɔ fɔ ka taga se a dan ma le wa?

\par }